Tanjug 23. januara 2021. 16:19\nPARAĆIN – Ministar građevinarstva, saobraćaja i infrastrukture Tomislav Momirović najavio je danas da će u Paraćinu biti rešen problem otpadnih voda, izgradnjom nove kanalizacione mreže i postrojenja za preradu otpadnih voda.\n„Danas smo na sastanku dogovorili da Paraćin stavimo u listu prioriteta, da ispočetka isprojektujemo postrojenje za preradu otpadnih voda, izgradimo novu kanalizacionu mrežu i stanovnicima ovog grada omogućimo civilizacijski nivo prečišćavanja otpadnih voda“, rekao je Momirović u Paraćinu, koji je obišao zajedno s premijerkom Anom Brnabić i ministarkom državne uprave i lokalne samouprave Marijom Obradović.\n„Očekujemo da kroz veliki projekat koji se odnosi na veliki broj opština, pre svega u centralnoj Srbiji, promenimo komunalnu infrastrukturu i kroz te investicije promenimo lokalnu putnu infrastrukturu. Mislim da će to građanima biti veoma značajno“, rekao je Momirović.\n„Mislim da smo postigli dobre zaključke, da moramo da pokrenemo ozbiljne investicije i potpuno promenimo percepiju koja je do sada vladala u opštini Paraćin“, rekao je Momirović, koji je uveren da će građani u narednih godinu ili dve videti velike promene u opštini Paraćin.


Dnevnik sa Aljaske, Enkoridž Dejli Njuz i portal Propublika osvojili su Pulicerovu nagradu za novinarstvo u službi javnosti pošto su otkrili da trećina sela na Aljasci nema nikakvu policijsku zaštitu. U seriji tekstova, oni su se bavili rasprostranjenim seksualnim zlostavljanjem i napadima u selima u kojima pretežno žive starosedeoci Aljaske a policije skoro da nema. Nagrada za službu javnosti smatra se najznačajnijom u svih 15 novinarskih kategorija.\nKorijer-Žurnal u Luivilu u Kentakiju dobio je nagradu za aktuelnu priču, za praćenje stotina pomilovanja koje je u poslednji minut dao bivši guverner Met Bevin.\nNagradu za međunarodno izveštavanje odneo je takođe Njujork Tajms za tekstove o tome kako je ruski predsednik Putin koristio "ratovanje iz senke" da podrije Zapad i obnovi Rusiju kao globalnu silu.\nImena dobitnika trebalo je da budu saopštena pre dve nedelje ali su neki novinari iz Pulicerovog odbora, koji broji 18 članova, bili zauzeti praćenjem pandemije koronavirusa.\nU normalnim godinama, nagrade se saopštavaju na Univerzitetu Kolumbija u Njujorku. Ove godine, Dejna Kenedi objavila je vest putem video linka, iz svoje dnevne sobe. “Ironično, ove nagrade su prvi put dodeljene u junu 1917, manje od godinu dana pre izbijanja pandemije španskog gripa 1918”, rekla je Kenedi. “U vreme ogromne neizvesnosti, jedno je sigurno – novinarstvo nikada ne prestaje.”\nSijetl Tajms je podelio (sa portalom Propublika) nagradu za nacionalno izveštavanje, za svoju seriju članaka o greškama u dizajnu Boingovog aviona 737 Max koje su dovele do dve fatalne nesreće. Propublika je nagrađena za istragu Sedme flote američke mornarice posle nekoliko smrtonosnih nesreća na moru.\nPrvi put je dodeljena i nagrada za “audio izveštavanje”, koja je pripala radijskoj emisiji “This American Life” kao i reporterima Los Anđeles Tajmsa i Vajs Njuz za epizodu u kojoj je istražena politika Trampove administracije “Ostanite u Meksiku”, zbog koje su desetine hiljada tražilaca azila bile “zaglavljene” na južnoj strani američke granice sa Meksikom.\nVašington Post je osvojio nagradu za seriju članaka o mestima na planeti koja su se zbog klimatskih promena već zagrejala za 2 stepena Celzijusa, što je prag za koji stručnjaci upozoravaju da će biti katastrofalan ako bude pređen na globalnom nivou.\nNagrade za novinarstvo često pripadnu uglednim i poznatim institucijama kao što su Njujork Tajms ili Vašington Post ali ih takođe osvajaju i lokalne publikacije čiji rad često ne privlači nacionalni pažnju. Džefri Gerit, urednik malog dnevnika Palestajn Herald-Pres u mestu Palestajn u Teksasu osvojio je nagradu za uvodnik za kolumne u kojima je opisao kako su neki zatvorenici pre suđenja umirali u zatvorima bez adekvatne zdravstvene zaštite.\nPulicerove nagrade se takođe dodeljuju u sedam književnih, dramskih i muzičkih kategorija.\nKolson Vajthed osvojio je Pulicera za roman “Nickel Boys” koji opisuje zlostavljanje učenika u jednoj školi – popravnom domu na Floridi za vreme rasne segregacije. Istu nagradu je dobio za svoj prvi roman "Podzemna železnica".\nSuzavac na demonstrante u Hong Kongu


Putin: Rusija nikome ne nameće svoju volju (video) - 30.06.2016, Sputnik Srbija\nMoskva nastoji da izgradi otvorenu i iskrenu saradnju sa svim svojim partnerima, uključujući Zapad, izjavio je predsednik Rusije Vladimir Putin na savetovanju... 30.06.2016, Sputnik Srbija\n13:09 30.06.2016 (Osveženo: 16:04 30.06.2016)\n© Sputnik / Mihail Klimentьev / Uđi u foto-galerijuPredsednik Ruske Federacije Vladimir Putin sa ministrom inostranih poslova Sergejem Lavrovom\nMoskva nastoji da izgradi otvorenu i iskrenu saradnju sa svim svojim partnerima, uključujući Zapad, izjavio je predsednik Rusije Vladimir Putin na savetovanju ambasadora i stalnih predstavnika Rusije.\n„Rusija sprovodi efikasnu i nezavisnu spoljnu politiku, nastoji da izgradi otvorenu i iskrenu saradnju sa svim državama: i na zapadu, i na istoku, i na jugu i na severu. Zalaže se za razvoj uzajamno korisnih, konstruktivnih odnosa u različitim oblastima“, rekao je Vladimir Putin govoreći na savetovanju ambasadora i stalnih predstavnika Rusije.\nRuski predsednik je naglasio da Rusija „nikome ne nameće ni svoju volju, ni svoje vrednosti“.\nZašto NATO povećava svoje trupe na istoku Evrope\nAkcije NATO-a u blizini ruske granice podrivaju postojeći vojni paritet, izjavio je Putin.\n„Nas stalno optužuju da vršimo neka vojna dejstva. Gde? Na svojoj teritoriji. A to što se dešava pored naših granica, to je ’normalno‘“, naglasio je Putin.\n„U Poljskoj i baltičkim zemljama razmeštaju se snage brzog reagovanja, popunjavaju se arsenali ofanzivnog oružja. Sve to usmereno je na podrivanje dugogodišnjeg vojnog pariteta“, dodao je ruski predsednik.\n„Čvrsto poštujemo norme međunarodnog prava, dosledno branimo ključnu ulogu Ujedinjenih nacija, Saveta bezbednosti u rešavanju globalnih i regionalnih problema“, konstatovao je Putin.\nSpremnost za kompromise — ključ za rešenje svih svetskih problema\n„Upravo saradnja, zajednička volja i spremnost za kompromise treba da budu ključ za rešenje najvećih problema, bez obzira u kom delu sveta se oni javili“, dodao je Putin.\n„Postoji veći potencijal za sukobe, rizici u oblasti bezbednosti ekonomske i humanitarne sfere ne slabe, već se naprotiv, umnožavaju i zahvataju sve više regiona u svetu. Uveren sam da je izbegavanje opasnih krahova i nekontrolisanog razvoja situacije moguće samo kroz dijalog i interakciju“, istakao je predsednik Rusije.\nRusija ne odbacuje ideju formiranja jedinstvenog ekonomskog prostora sa Evropskom unijom, izjavio je predsednik Rusije, govoreći na sastanku ruskih ambasadora.\n„Naglašavam da Rusija ne samo da ne odbacuje ideju o formiranju sa EU ekonomskog i humanitarnog prostora od Atlantika do Pacifika, ali smatra da je najperspektivnija u smislu dugoročnog, održivog razvoja čitavog evroazijskog kontinenta“, istakao je Putin.\nRusija se ne meša u proces „bregzita“\nRusija se nije mešala niti će se mešati u proces izlaska Velike Britanije iz EU („bregzit“), izjavio je Putin.\n„Želeo bih ponovo da naglasim da je takozvani ’bregzit‘ izbor građana Velike Britanije i da se mi nikako nismo mešali u taj proces, niti nameravamo da se mešamo“, dodao je Putin.\nGovoreći o stanju u medijima ruski predsednik naglasio je da ne treba zanemarivati laži u vezi sa Rusijom, ni dopuštati falsifikovanje istorije države.\n„Treba se energično suprotstaviti informacionom monopolu zapadnih medija i podržati svim raspoloživim metodama ruske medije koji rade u inostranstvu“, rekao je Putin.\n„I naravno, ne treba jednostavno zanemarivati laži u vezi sa Rusijom i falsifikovanje istorije“, dodao je on.


Praznični noviteti i velika akcija\nŠabloni najnovije generacije\nUpoznajte 3 nova šablona za izlivanje noktiju:\nŠablon Basic - idealan za izlivanje salonskih oblika noktiju\nŠablon Professional - idealan za salonske forme, specijalne i ekstremne oblike noktiju\nŠablon Extreme - idealan za ekstremne oblike noktiju\nU odnosu na stare šablone, ovi šabloni imaju nove pomoćne linije, koje omogućavaju lakše izlivanje. Karakteriše ih odlično lepilo, krilca lepo prijanjaju jedno na drugo i ostaju stabilna. Sadrže aluminijumski sloj, stoga zadržavaju formu, ne lome se i ne odlepljuju.\nNašu Platinum kolekciju gel lakova sa efektom tečnog metala, već mnogi dobro poznajete. Proširili smo je sa 6 novih fantastičnih nijansi, među kojima nećete znati da odaberete. Platinum gel lak nalazi se u teglici, radi lakšeg nanošenja, a za vreme praznične akcije košta samo 625 dinara.\nPlatinum flake pahuljice možete koristiti na 2 načina:\nNa želeljenu boju gel laka postavite pahuljice, a zatim prekrijte završnim sjajem ili\nNanesite završni sjaj bez fiksiranja, utrljajte pahuljice u površinu nokta aplikatorom, a zatim prekrijte završnim sjajem.\nNe zaboravite na našu fenomenalnu prazničnu akciju koja traje do 14. januara ili do isteka zaliha. -10% popusta na celokupan asortiman 2mbeauty proizvoda, a poštarinu mi častimo!


Čubrilović: Institucije RS stabilne i funkcionišu nesmetano - Istinito.com - Ne budi ovca!\nPočetna > BIH > Politika > Čubrilović: Institucije RS stabilne i funkcionišu nesmetano\n23. Aprila 2019. Istinito267Leave a Comment on Čubrilović: Institucije RS stabilne i funkcionišu nesmetano\nPredsjednik Narodne skupštine Republike Srpske Nedeljko Čubrilović rekao je da su institucije Srpske stabilne i funkcionišu nesmetano, iako problem formiranja Savjeta ministara, zbog političkih opstrukcija, negativno utiče i blokira razvojne, privredne i infrastrukturne projekte.\nČubrilović je polaznicima osme klase Visokih studija bezbjednosti i odbrane iz Srbije koji borave u studijskoj posjeti Banjaluci i najvišim organima vlasti i institucijama Republike Srpske, rekao da složeni politički odnosi u BiH koče provođenje brojnih ekonomskih i socijalnih reformi i značajno usporavaju put zemlje ka EU.\nU takvim okolnostima, dodao je on, Republika Srpska prednjači u procesu evropske integracije, posebno u oblasti usklađivanja zakonodavstva sa pravnim nasljeđem EU, saopšteno je iz Narodne skupštine.\nČubrilović je upoznao polaznike visokih studija, koji se pripremaju za preuzimanje najviših funkcija u sistemu bezbjednosti i odbrane, o političkoj i bezbjednosnoj situaciji u Republici Srpskoj i BiH.\nGovoreći o radu Narodne skupštine, Čubrilović je naglasio da je parlament iz godine u godinu najefikasnija zakonodavna institucija u zemlji, dodajući da je Republika Srpska jedina u BiH na vrijeme primijenila izborne rezultate i formirala sve organe vlasti u skladu sa rezultatima demokratskih izbora.\nČubrilović je dodao da Narodna skupština Republike Srpske ima veoma korektnu, prijateljsku i intenzivnu saradnju sa Narodnom skupštinom Srbije i Skupštinom Autonomne Pokrajine Vojvodine, koja je unaprijeđena odličnom saradnjom skupštinskih rukovodstava, ali i nadležnih parlamentarnih odbora.\nTagged bezbjednost institucije istinito nedeljko cubrilovic rs\nAutomobilom se zaletio u povorku punu djece, desetero poginulo\nU Sarajevu oduzeta veća količina duvana i cigareta


Stanivuković: "Mi pokretnu bolnicu, zvanu predizborni šator, čekamo 66 dana i nismo je dočekali" - Moja Hercegovina\nPočetna / Stanivuković: “Mi pokretnu bolnicu, zvanu predizborni šator, čekamo 66 dana i nismo je dočekali”\n29. Maja 2020. 21:36\nDraško Stanivuković postavio je i pitanje ko je odgovoran, ko je uhapšen, ko je nadležan i zašto se ćuti?!\n” Danas ne bi bio ovaj epilog da nije bilo par poslanika i medija koji su pratili cijelu ovu aferu oko pokretne bolnice “, poručio je narodni poslanik Draško Stanivuković komentarišući današnje odustajanje od njene nabavke. Danas bi, istakao je Republika Srpska, kao i u mnogim drugim slučajevima izgubila svoj novac, milione koji pripadaju građanima.\nNaveo je i da su se ispostavile lažne tvrdnje da je Agenciji za lijekove i medicinska pomagala predata dokumentacija za uvoz medicinske opreme puno ranije nego što se na kraju ispostavilo: “Tvrdili su na Skupštini da je dokumentacija predana Agenciji prije 20 dana, a predali su je prije 2 dana”.\nOznakedrasko stanivukovic korona virus Milorad Dodik mobilna bolnica odgovornost pandemija pokretna bolnica radovan višković republika srpska sporne nabavke


Kovid bolnice u Beogradu su skoro popunjene, a povećana potrošnja kiseonika potvrđuje da je povećan i broj pacijenata s teškom kliničkom slikom, upozorio je sinoć Nebojša Lađević, direktor Centra za anesteziologiju KCS i koordinator svih bolnica u Srbiji. On je istakao da u bolnicama nema osoba koje su primile drugu dozu vakcine protiv korone! | FELJTON.rs G-E0EWZBLP0V\nHome / SRBIJA / Kovid bolnice u Beogradu su skoro popunjene, a povećana potrošnja kiseonika potvrđuje da je povećan i broj pacijenata s teškom kliničkom slikom, upozorio je sinoć Nebojša Lađević, direktor Centra za anesteziologiju KCS i koordinator svih bolnica u Srbiji. On je istakao da u bolnicama nema osoba koje su primile drugu dozu vakcine protiv korone!\nLađević je za RTS ukazao da je u kovid bolnicama sada sve više i mlađih pacijenta, kao i da su lekari i svi zdravstveni radnici pod velikim pritiskom.\n– Imamo sad više mlađih pacijenata, generalno imamo inače više pacijenata uopšte i onda je i taj procenat mladih propocionalno veći. To je svakako poruka za sve građane da svako može da oboli od korone i da se treba paziti – upozorio je Lađević.\nOptimalan rok za antitela za kinesku vakcinu\n– Svi pacijenti moraju da se paze i posle prve i druge, posebno kineske vakcine. Tridesetak dana posle druge kineske vakcine bi bio neki optimalni rok kada bi ste imali već dosta visok nivo antitela – rekao je Lađević.\n„Brine zavisnost pacijenata od kiseonika“\n– Ako trošite sedam tona kiseonika, to znači da imate izuzetno mnogo pacijenata. Ono što nas zabrinjava jeste zavisnost pacijenata od kiseonika, što znači da su to sve umereno teške do teške kliničke slike koje se nalaze u bolnici čim moraju da koriste kiseonik – objasnio je Lađević.\nMeđutim, kako je rekao, ako se u tom periodu, zbog nekih drugih razloga, kao što su pridružene bolesti, ipak dođe do respiratora, šanse su takođe mnogo veće da se taj pacijent izleči.PROČITAJTE JOŠ..\n„Da se svi strpimo još dva meseca“\n– Mislim da smo sada u jednom periodu kada smo na pragu da napravimo jedno rešenje da se jedan veliki broj pacijenata vakciniše, da vakcina prodeluje. Nekako smo se doveli u situaciju da smo blizu izlaza, a da smo svojim ponašanjem napravili grešku – smatra Lađević.\nUkazuje da ne mora „zaključavanje“ biti apsolutno rešenje, ali apsolutno poštovanje propisanih mera mora biti praćeno sankcionisanjem onih koji te mere ne sprovode.\n– Mislim da bismo bili pametni da se svi strpimo kao nacija još dva meseca, da se svi vakcinišu koji mogu, da se razviju antitela i da leto dočekamo u potpuno drugim uslovima. Ovakvim odlaganjem mi ćemo stići i do sledeće godine – poručio je Lađević.\nPrevious: „SKIJALIŠTA NAPRAVILA EKSPLOZIJU KORONE“ Zamenik direktorka KC Niš: Situacija na jugu se dramatično pogoršava\nNext: NAVIJAČI, UGOSTITELJI, STARLETE, BIVŠA DRŽAVNA SEKRETARKA… Do sada saslušano 27 osoba, svi oni otkrivaju kriminalnu mrežu Velje Nevolje


Čanak: Danas je veliki dan u istoriji Vojvodine | Autonomija\nČanak: Danas je veliki dan u istoriji Vojvodine\nAutonomija Vojvodine jeste istorijska činjenica i ne može se ukidati voljom republičke vlasti\nPredsednik Lige socijaldemokrata Vojvodine (LSV) Nenad Čanak izjavio je da je danas veliki dan za Vojvodinu, jer je na današnji dan 1945. godine voljom svih svojih naroda stvorila svoju autonomiju i kao autonomna pokrajina ušla u sastav Srbije i dodao da se u promeni Ustava Srbije Vojvodini mora garantovati puna autonomija.\n“Na današnji i sutrašnji dan, 30. i 31. jula 1945, Vojvodina je voljom svih njenih naroda stvorila svoju autonomiju, a onda je kao autonomna pokrajina ušla u sastav Srbije. To je veliki i izuzetno značajan datum u istoriji Vojvodine i njene autonomije ponikle na antifašizmu i modernom, nadnacionalnom konceptu”, naveo je Čanak u saopštenju za javnost.\nOcenio je da je upravo taj koncept Vojvodine danas izložen i biće izložen pokušajima revizije ne bi li autonomija bila degradirana ili čak u ekstremnijoj varijanti ukinuta, a s njom i svaka druga specifičnost Vojvodine, sve dok na kraju ne nestane i njeno ime.\nČanak je podsetio da je zbog svega toga LSV insistirao da u Deklaraciji o zaštiti ustavnih i zakonskih prava Vojvodine koju je 2013. godine usvojila Skupština Vojvodine ostane rečenica da je “autonomija Vojvodine istorijsko i prirodno pravo njenih građana, jer je nastala i potvrđena voljom njenih naroda na Skupštini izaslanika naroda Vojvodine u Novom Sadu 30–31. jula 1945. godine, kada su oni jedinstveno odlučili da se Vojvodina, kao Autonomna Pokrajina, priključi Srbiji“.\nOn je podsetio da je odluke Vojvodine iz 1945. godine potvrdila i tadašnja Skupština Jugoslavije.\n“Dakle, autonomija Vojvodine jeste istorijska činjenica. Kao što je činjenica i to da je autonomija Vojvodine konstituisana tako da se ona ne može ukidati voljom republičke vlasti jer je Vojvodina kao autonomija ušla u sastav Srbije i tako postala njen konstituent. Takođe, u temelje vojvođanske autonomije ugrađen je i antifašizam, a upravo je na antifašističkim vrednostima izgrađena i moderna Evropa kojoj Srbija danas teži”, poručio je Čanak.\nDodao je da će promena Ustava Srbije na putu ka Evropskoj uniji biti velika prilika da se konačno i trajno uvaže sve specifičnosti Vojvodine, te da joj se garantuje puna autonomija kakvu je i imala kada je bila jedan od najrazvijenijih delova nekadašnje Jugoslavije, a to podrazumeva izvršnu, zakonodavnu i sudsku vlast, pravo na imovinu i sopstvene prihode.


Turska akcija mogla bi da pokrene raseljavanje 300.000 ljudi\nFoto: Tanjug/AP | Turska akcija mogla bi da pokrene raseljavanje 300.000 ljudi\nN.N. 10.10.2019 08:09\nKako započinje turska ofanziva na sjeveroistoku Sirije, Međunarodni komitet spasa (IRC) duboko je zabrinut zbog života i životnih okolnosti dva miliona civila.\nMnogi od njih su već preživjeli brutalnost Islamske države i višestruka raseljavanja, navodi se.\nVojna ofanziva mogla bi raseliti 300.000 ljudi i ugroziti aktivnosti humanitarne službe za spasavanje života, uključujući i IRC. Čak i ograničena vojna inicijativa bi mogla da raseli oko 60.000, među kojima je većini potrebna humanitarna pomoć.\nMitsi Basvel direktorka za politiku Bliskog Istoka u Međunarodnom komitetu spasa, rekla je:\n"IRC je duboko zabrinut zbog uticaja ovog događaja na civile, uključujući naše članove i njihove porodice, i destabilizujući efekat koji će to imati na stanovništvo koje ima već nosio teret osmogodišnjeg sukoba u Siriji. Mnogi od ovih ljudi već su više puta raseljeni i strašno pretrpjeli pod brutalnom vlašću Islamske države, samo da bi se suočili sa još jednom krizom".\nIRC dobija izvještaje da civili napuštaju ova područja samo sa odjećom na leđima.\nOčekuje se da će mnogi pobjeći u Raku, grad razoren od borbi protiv Islamske države, grad koji je i dalje veoma nebezbjedan za civile pošto su u njemu i dalje prisutne aktivne mine, a pritom nema ni osnovnih uslova za boravak kao što su struja i smještaj.\nKampovi u susjednim područjima su takođe raštrkani i njihovo dalje premještanje bi testiralo mogućnosti humanitarnih organizacija.\nIRC apeluje na tursku vladu da obustavi napade prije nego što dalje eskaliraju i da sve strane poštuju svoje obaveze određene međunarodnim ljudskim pravom da zaštite civile i osiguraju da su pošteđeni od najgorih efekata sukoba.\nSirija Rat u Siriji Kriza u Siriji\n"Denis" bi mogao da napravi veću štetu od "Kjare"\nBaka otela unuku iz bolnice\nLavrov: Sporazum SAD će destabilizovati Bliski istok


Slobodarska partija Austrije ostaje u krajnje desnoj grupi u EP\nLider Slobodarske partije i austrijski vicekancelar Hans-Kristijan Štrahe\nNacionalistička Slobodarska partija Austrije (FPO) ostaće u Evropskom parlamentu u grupi u kojoj su i krajnje desne stranke Francuskinje Marin Le Pen i Holanđanina Gerta Vildersa, uprkos nedavnom ulasku u austrijsku Vladu, saopštio je visoki funkcioner stranke.\nTradicionalno evroskeptična FPO u decembru je, kao slabiji partner, ušla u Vladu konzervativnog kancelara Sebastijana Kurca, koji naglašava važnost proevropske pozicije.\nTa stranka koju vodi novi vicekancelar austrijske Vlade Hans-Kristijan Štrahe, u EP je deo evroskeptične grupe Evropa nacija i slobode, u kojoj su i francuski Nacionalni front koji vodi Le Pen i Vildersova Stranka za slobodu.\nGeneralni sekretar FPO Harald Vilimski rekao je za današnje izdanje lista Der standard da će njegova stranka ostati u toj grupi jer je ona "dobra osnova za rad" FPO koja u okviru nje ima slobodu delovanja.\nVilimski je međutim dodao da bi stvari mogle da se promene posle Bregzita i narednih izbora za EP, događaja zakazanih za 2019. godinu.\nOn je kazao da u EP trenutno postoje tri grupe koje su više-manje kritički nastrojene prema EU i da britanske partije sada imaju važnu ulogu u druge dve.


source.ba | Amazon u plamenu, nestaju kišne šume\nPrašume u brazilskom dijelu Amazonije ove godine pogađa rekordan broj požara. Brazilski predsjednik Jair Bolsonaro rekao je da vladi nedostaju sredstva za borbu protiv šumskih požara.\nZbog jakih vjetrova iz Amazonasa i Rondonija, udaljenih više od 2.700 kilometara – dim od šumskih požara, koji bjesne nekoliko dana, nadvio se nad Sao Paolom.\nBolsonaro je, takođe, rekao da nikada nije tvrdio da su nevladine organizacije započele požare u šumi navodeći da je samo govorio o svojim sumnjama, prenosi Rojters.\nMediji su prethodno prenijeli da je Bolsonar rekao, da nevladine organizacije, po svemu sudeći, podmeću požare u prašumama Amazona kako bi osramotile njegovu vladu nakon što im je smanjio finansiranje.\nNa zapadnim padinama Gran Canarije, prethodnih dana izgorjelo je više od 12.000 hektara šume, prenosi CDM.


Jerevan:Protesti protivnika i pristalica premijera Jermenije\nTanjug 19. decembra 2020. 15:24\nJEREVAN – I protivnici i pristalice jermenskog premijera Nikola Pašinijana okupili su se u danas dok je zemlja odavala počast hiljadama poginulih u borbama sa Azerbejdžanom oko regiona Nagorno-Karabah, oblasti u toj susednoj zemlji s većinskim jermenskim stanovništvom.\nKritičari su zahtevali da vlada podnese ostavku i pokušali da zasuju Pašinijana jajima, preneo je AP.\nDanas se hiljade demonstranata okupilo u blizini vojnog memorijalnog groblja Jerablur na periferiji jermenske prestonice Jerevana, dok je Pašinijan odavao počast vojnicima ubijenim u poslednjim borbama.\nU Jermeniji je trodnevni period žalosti za poginulima.\nPremijerovi protivnici su uzvikivali „Nikol, ti izdajice!“ i prepirali su se sa pristalicama i policijom.\nPolicija je rasterala demonstrante kako bi Pašinijanu otvorila put, a njegovi članovi obezbeđenja su ga pokrili štitovima i kišobranima dok su demonstranti pokušavali da ga pogode jajima.\nKasnije tokom dana, oko 20.000 pristalica opozicije marširalo je Jerevanom povodom održavnja parastosa za žrtve sukoba.\nDanas je, takođe, 14 generala u penziji izdalo saopštenje u kome poziva na ostavku vlade zbog načina vođenja borbi.


Bezbednost građana ne sme biti ugrožena, poručio premijer\n20.06.2014. 12:16h 04.05.2017. 11:06h\nPremijer Srbije je rekao da bi i direktor policije Milorad Veljović bio smenjen da nije izabran na konkursu\nBEOGRAD - Predsednik Vlade Srbije Aleksandar Vučić rekao je danas da će biti smenjeni svi šefovi uprava policije.\n"Postoje ljudi koji se viđaju sa tim Kosmajcem. Kažu da je on najinteligentniji narko diler. Svi ćute. Razni ljudiiz policije i službe imaju kontakte sa njim. Ja kažem udarite na njega, a niko ga ni ne traži. On je izgleda šef svima. Inače to je čovek u veoma zrelim godinama", rekao je Vučić.\n"Službe su počele da se bave sobom, politikom i uticajem na medije. Vladi Srbije neće naređivati Darko Šarić. Zato i danas a i pre sam mislio da je Rodoljub Milović pošten policajac. Srbijom neće upravljati ni Ljubiša Buha Čume", rekao je Vučić.\n"Otkrili smo mnoge važne stvari u vezi sa ubistvima koje nisu otkrivena u proteklih 15 godina. Tu je policija odigrala važnu ulogu. Ali tu postoji samo jedna problem i na to sam im ukazao. Sem akcije Grom 1 koja je bila značajna mi nismo imali značajnu akciju protiv narko-kartela", rekao je premijer Vučić.\n"Ali to se ne dešava samo sada. Mi u poslednjih 20 godina nismo imali značajnu akciju protiv narko-dilera. Sem naravno akcije Grom 1.", rekao je Vučić.\nPrema njegovim rečima pojavila se nedavno priča o novom Zemunskom klanu.\n"To je izmišljotina koju je izrekao Ljubiša Buha Čume, i to želim da građani Srbije znaju.", rekao je Vučić.\nPremijer je ponovo naglasio da oni koji prodaju drogu našoj deci neće imati mira.\nPodsetimo, predsednik Vlade Srbije Aleksandar Vučić zakazao je za 15h sednicu Biroa za koordinaciju službama bezbednosti.\nRanije danas je u predsedništvu Srbije je održan sastanak predsednika vlade Aleksandra Vučića i ministra policije Nebojše Stefanovića, sa predsednikom Srbije Tomislavom Nikolićem. Tema razgovora je stanje u srpskoj policiji.\nBiro za koordinaciju službi bezbednostiAleksandar VučićNebojša stefanovic


100 OBOLELIH MOŽE DA ZARAZI 270 LJUDI – Radio Nešvil Bogatić – Uživo iz Mačve\nSvi ste čuli za „Konov koeficijent“, ali postoji jedan važniji MISTERIOZAN R-BROJ\nKako nam je mnogo puta objašnjeno, od njega je, između ostalog, zavisilo ublažavanje restriktivnih mera, pa čak i ukidanje vanrednog stanja, ali isto tako i donošenje novih zabrana nakon što je krajem juna došlo do njegove “eksplozije”.\nMeđutim, postoji jedna druga brojka koja je mnogo manje poznata u javnosti, a koja je čak i mnogo važnija u svetu epidemiologa, a radi se o stepenu reprodukcije virusa ili čuveni R-broj ili kako ga negde nazivaju Ro.\nIza ovog broja, kako su objasnili stručnjaci, krije se u stvari potencijal širenja virusa. Ako je stopa reprodukcije veća od broja 1, odnosno ukoliko svaka zaražena osoba prenosi infekciju barem jednoj drugoj osobi – virus se širi. Ako je stopa manja od 1, zaražava se sve manje i manje ljudi i broj oboljelih se smanjuje.\nDa bi se širenje virusa smanjilo, njegova stopa reprodukcije mora biti manja od 1.\nStručnjaci iz Instituta “Robert Koch” u Nemačkoj tvrde da je osnovni reprodukcijski koeficijent kovida-19 između 2,4 i 3,3, odnosno da svaka zaražena osoba zarazi dve do tri druge osobe, dok se prema Svetskoj zdravstvenoj organizaciji (SZO) on kreće od 2,0 do 2,5.\nOno što je posebno bitno, R-broj mogu da odrede samo epidemiolozi i to tek posle prilično detaljnih istraživanja.\nMeđutim, kako je juče na konferenciji za štampu obelodanio dr Predrag Kon, trenutno R-broj, odnosno stepen reprodukcije korone u Srbiji iznosi 2,7. Dakle, ako imate 100 ljudi koji su pozitivni na kovid-19, oni mogu prosečno da zaraze još 270 osoba!\nDr Kon je to pokušao da dočara na primeru Ade Ciganlije gde se u jeku sezone skupi dnevno i po 100.000 ljudi.\n– Ako imate ovakvu situaciju na 100.000 ljudi možete da pretpostavite da imate 100 njih koji ne znaju da su inficirani, a prenose na druge. Oni koji odlaze na kuplišta moraju da prihvate taj rizik. Znamo da je R-broj 2,7, pa bi svaki od tih potencijalnih mogao da prenese virus na 2,7 osoba. Mnogi će odustati da idu na kupalište sa ovim saznanjem – istakao je doktor Kon.\nMeđutim ova brojka od 2,7 prilično je visoka o čemu svedoči izjava dr Kona s kraja aprila.\n– Nismo još uvek procenili koliki nam je reprodukcioni broj, to će se raditi u narednom vremenskom periodu. Ali imamo utisak da je u početku bio iznad 2 do 3 u nekim delovima Srbije, dok to sada liči da je kao u drugim delovima sveta i da je pao ispod 1 – kazao je dr Kon.\nNije tajna, da bi se lanac zaraze zaustavio u bilo kom delu planete, pa i u Srbiji, R broj mora da bude ispod jedan.\nVažan i prilikom vakcinacije\nDa bi se epidemija kontrolisala, vrednost broja R mora da se smanji ispod 1. Za bolesti kao što su boginje to se postiže vakcinacijom. Ako je R 2, mora da se imunizuje pola populacije da bi se prekinuo lanac prenosa bolesti, ako je R 3, mora da se vakciniše dve trećine ljudi da bi se došlo na to da R bude ispod 1.


25-06-2019 09:40 Ratni izveštaji Naoružanje Svet Planeta Video\nKoncern „Kalašnjikov“ je proizveo prvi u Rusiji patrolni dron kamikazu „Lancet“, izjavio je generalni direktor koncerna Vladimir Dmitriev.\nKalašnjikov dron (Foto: Jutjub)\n„Nakon predstavljanja prvog proizvoda, dobili smo mnogo molbi u kojima je traženo da dron ne izgubi video-kontakt sa operatorom pre nego što dođe u kontakt sa metom. Danas vršimo svetsku premijeru. Drugi proizvod u liniji udarnih bespilotnih letelica je ‘Zala Lancet’“, rekao je Dmitriev na tradicionalnoj godišnjoj prezentaciji koncerna uoči foruma „Armija 2019“.\n„U uslovima novih borbenih dejstava on je sposoban da napada u vazduhu, na zemlji u vodi, bez kopnene ili morske infrastrukture. U pogledu efikasnosti taj sistem prevazilazi standardene vrste naoružanja, ali košta mnogo manje“, rekao je Čemezov.\nPodsetimo, prethodnik „Lanceta“, dron „Kub BLA“, kako su pisali mediji, može da razvija brzinu od 80 do 130 kilometara na sat i da se nalazi na nebu do 30 minuta, dok njegova nosivost iznosi oko tri kilograma.\nPročitajte OVDE jezivo proročanstvo koje će zadesiti Ameriku.


Mauricio Zamparini - Blic Sport\nPredsednik Palerma: Ja sam doveo Mihu u Milan, on ima onu stvar\nPredsednik Palerma Mauricio Zamparini je otkrio da je dolazak Siniše Mihajlovića u Milan bila njegova ideja.\nZamparini: Gatuzo će preuzeti Palermo čim završim borbu sa sadašnjim trenerom\nPredsednik italijanskog Palermo Mauricio Zamparini rekao je da će angažovati Đenara Gatuza za novog trenera tog fudbalskog kluba.\nZamparini bankrotirao, prodaje Palermo za 100 miliona evra!\nZamparini: Anćeloti nema pojma o fudbalu, njemu je Nene bolji od Pastorea?!\nPredsednik fudbalskog kluba Palermo Maurisio Zamparini rekao je da trener Pari Sen Žermena Karlo Anćeloti ne zna ništa o fudbalu.\nPredsednik Palerma zbog prelaznog roka smenio trenera Piolija\nPredsednik fudbalskog kluba Palermo Mauricio Zamparini smenio je trenera Stefana Piolija zbog nesuglasica.\nZamparini: Ko hoće Pastorea neka pripremi 60 miliona evra\nNe prođe dan a da predsednik Palerma Mauricio Zamparini u italijanskim medijima ne spomene najboljeg igrača Havijera Pastorea.\nPalermo otpustio Kozmija, Rosi se vratio na klupu\nUprava Palerma smenila je trenera Sersea Kozmija i nakon samo mesec dana na klupu Sicilijanaca vratila Delija Rosija.\nZamparini: Pastorea traže velikani fudbala ali on ostaje u Palermu\nPredsednik Palerma Mauricio Zamparini po hiljaditi put je izjavio isto - da najbolji igrač Havijer Pastore ostaje u klubu uprkos ogromnom interesovanju velikana fudbala.\nZamparinija dotuklo 0:7 od Udinezea, doveo Kozmija umesto Rosija\nPredsednik fudbalskog kluba Palermo Mauricio Zamparini doveo je Sersea Kozmija na klupu prvog tima umesto Delija Rosija kojeg je smenio posle sramotnog poraza od Udinezea 7:0.\nNavijači Palerma: Zamparini, prestani da se ponašaš kao ludak\nNavijači Palerma uputili su pismo predsedniku voljenog kluba Mauriciji Zamparinu, u kome ga mole da prestane sa konstantnim istupima u javnost i kritikama na račun trenera Delija Rosija.


Dodik: Srpski narod treba da poštuje, prije svega, svoje interese\nSrna 24.03.2016 23:52 09:02\nBEOGRAD - Predsjednik Republike Srpske Milorad Dodik izjavio je večeras da srpski narod iz NATO bombardovanja SR Jugoslavije 1999. godine treba da izvuče pouku da se mora okupiti, gledati u budućnost, izgraditi dobre odnose sa drugima i izuzetno poštovati i cijeniti prije svega svoje interese.\n"To je dovoljno široko da mi, boreći se za ustavni poredak i Dejtonski sporazum odbranimo naša prava. To je onaj okvir koji svi znaju i koji daje dovoljno kredibiliteta i samoj Srbiji da može da razgovara sa predstavnicima Bošnjaka u Sarajevu", rekao je Dodik.\nOn je poručio građanima u Srbiji da treba da shvate da Sarajevo i Bakir Izetbegović nisu predstavnici BiH, nego su "Sarajevo i Izetbegović tek predstavnici Bošnjaka u BiH, kao što su Srbi koji ulaze u zajedničke institucije predstavnici Srba.\n"Tek ako imaju zajednički koordiniran stav o nečemu, onda je to u ime BiH", rekao je Dodik.\nOn kaže da je vidljiva emotivna veza koja se još zadržava kod jednog kruga ljudi iz Beograda, koji uporno pokušavaju da ožive prijeratno Sarajevo, iako danas tamo nema 150.000 Srba.\n"Danas ste slušali kad su osudili Karadžića da je kriv za deportaciju ljudi iz Sarajeva, ali tu spada i 150.000 Srba iz Sarajeva, koji su se borili da pobjegnu od Alije Izetbegovića", ukazao je Dodik.\nPovodom ocjene bišeg ambasadora Srbije u Njemačkoj Ive Viskovića da su srpske vlasti pogriješile kada su tokom NATO bombardovanja postavile radar i vojnike kod bolnice na Dedinju i učinili ih legitimnim vojnim ciljem, Dodik je primjetio da su Srbi, za razliku od NATO-a, osuđivani kada su tako postupali tokom sukoba u BiH.\n"Puno je takvih primjera u Sarajevu - da su na Koševskoj bolnici postavljali topove i štošta, ali uvijek su osuđivani Srbi zbog toga što su, navodno, gađali civilne mete", rekao je Dodik.\nOn je naveo da su Amerikanci nakon bombardovanja SR Jugoslavije "zašli" po državama bivše Jugoslavije i od svih vlasti dobili pismenu saglasnost da se protiv njih neće voditi nikakva procedura vezano za odgovornost za zločine na ovom prostoru, što je potpisalo i Sarajevo.\n"Mi ne želimo da vidimo NATO granicu na Drini bez obzira na ove druge integracije. U tom pogledu pratićemo politiku Srbije vezano za NATO", rekao je predsjednik Republike Srpske.\n"Niko ne opravdava zločin i ubistva. Nije nam to apsolutno trebalo i nosimo veliki teret, bez obzira što je u pitanju individualna odgovornost, ali o Srebrenici je počelo da se priča tek poslije bombardovanja", naveo je Dodik.\nDodik je rekao da je nekoliko puta bio svjedok u Haškom tribunalu u različitim predmetima i da je od svih koji su bili uključeni u proces čuo da nisu uspjeli da u spis uvrste kao dokazni materijal "Islamsku deklaraciju" Alije Izetbegovića, koja je bila ključni programski akt - njegov i njegove partije.\nPredsjednik Srpske kaže da su, sa druge strane, Memorandum Srpske akademije nauka i umjetnosti često uključivali u dokaze za ljude koji nisu imali veze s time.\n"To govori o selektivnom pristupu pravdi koji je /Haški tribunal/ definitivno sve vrijeme pokazivao", naveo je Dodik.\nDodik je rekao i da je prilikom susreta sa Vladimirom Putinom, ruski predsjednik uvijek govorio da je NATO bombardovanje 1999. godine bila agresija mimo međunarodnog prava.\n"To je radilo unilateralno nekoliko zemalja i to je bila prva združena akcija NATO-a. Zbog toga je i kod njih bilo bojazni kako će sve ispasti. Zato su, vjerovatno, i pojačali primjenu sile", rekao je Dodik.\n"Danas je na prostorima gdje su bacane bombe pojačan stepen malignih oboljenja, čak i kod novorođene djece. Mi to pratimo i znamo a, naravno, nemate šanse da pokrenete nijedan relevantni međunarodni spor po tom pitanju", rekao je Dodik.\nPrema njegovim riječima, u Italiji je postojalo udruženje italijanskih vojnika u mirovnim snagama u BiH koji su bili raspoređeni na lokacijama gdje je bačen osiromašeni uranijum i svih 14 je umrlo u međuvremenu, a njihove porodice bezuspješno pokušavaju da ostvare prava putem sudova..\n"Kad oni ne mogu /to da ostvare/, onda možete vidjeti koliko je nama to onemogućeno i koliko je bila masovna ta arogancija i upotreba sile", zaključio je Dodik.\nPresuda Karadžiću ne može da dovede u pitanje Srpsku\nPredsjednik Republike Srpske Milorad Dodik rekao je da bi neki željeli da presuda prvom predsjedniku Srpske Radovanu Karadžiću ima posljedice za Republiku Srpsku, ali da je Srpska neupitna činjenica i trajna kategorija i da presuda pojedincu ne može da je dovede u pitanje.\n"To nije ništa novo. Mnogi su htjeli da Republike Srpske nema, ali kad je već postojala da je vremenom nekako dokinu. Tako da koriste svaku priliku kako bi podsjetili na neke loše razloge za postojanje Republike Srpske", rekao je Dodik sinoć za RTS.\nOn je istakao da je postojanje Republike Srpske pitanje prava koja su već obezbijeđena i da Srpskoj mogu da "dođu glave" samo njeni političari i njeni ljudi.\n"Uvijek kada smo bili okupljeni oko odbrane vitalnih državnih i nacionalnih interesa, imali smo priliku da se odupremo, bez obzira na to koliki to pritisci bili", rekao je Dodik.\nOn je istakao da Srpska pamti daleko teže trenutke, te da ovo nije razlog niti povod da se zbog presuda pojedincu, kako god se on zvao, stavi znak upitnosti za Republiku Srpsku.\n"Dakle, apsolutno je nemoguće kroz ovo gledati bilo kakvu kolektivnu odgovornost, a pogotovo ne odgovornost za državu Republiku Srpsku", istakao je Dodik.\nGovoreći o NATO bombardovanju Srbije, Dodik je rekao da je to bilo teško vrijeme i težak dan i za Republiku Srpsku, čiji je tada bio premijer.\nPodsjetio je da je već par mjeseci prije bombardovanja bila donesena neka odluka o intervenciji protiv Srbije i od toga se odustalo, ali je agresija počela u proljeće.\nDodik je rekao da se tih dana razgovaralo na koji način će to međunarodna zajednica uraditi i da je čak i on jednom pozvan u Brisel, u sjedište NATO-a, gdje su mu predočili sve opasnosti koje ima bombardovanje za Srbiju i da su oni odlučni da to učine.\nDodik je naveo da je Slobodanu Miloševiću prenio poruku iz sjedišta NATO-a u Briselu.\nDodik je rekao da su mu u sjedištu NATO-a tada predočeni mnogi ciljevi i da su oni najavljivali, prije svega, rušenje mostova po Srbiji.\n"Ja sam tada u razgovoru sa ljudima iz NATO-a rekao da, ukoliko se sruši ijedan most na Drini, ja ću podnijeti ostavku i Republika Srpska će tog trenutka ući u haos. Nijedan most na Drini u to vrijeme nije srušen", rekao je Dodik.


Kako će izgledati unutrašnjost putničkih aviona u budućnosti? | CADCAM SOLUTIONS\nKako avio kompanije teže da povrate gubitke koje se već sada mjere milijardama, fokus je stavljen na unutrašnjost aviona, odnosno putničke kabine koje će omogućiti što bezbjednije putovanje u kontekstu pandemije izazvane virusom COVID-19. Putnici, kao i posada, prije svega treba da se osjećaju komforno dok zajedno borave u ovom prostoru. U međuvremenu, avio kompanije moraju da obezbijede sve neophodne mjere, poput fizičke distance, paralelno brinući o profitabilnosti letova, kako bi oporavak industrije tekao što brže. OEM-ovi kombinuju kratkoročna unapređenja i dugoročne inovacije, kako bi pomogli industriji da nesmetano funkcioniše i krene put oporavka.\nPromjena enterijera putničkih aviona\nPoslednjih godina, OEM-ovi su radili na unapređenju tradicionalnih putničkih kabina, kako bi povećali raspoloživ prostor i time povoljno uticali na korisničko iskustvo. Korišćenje naprednih softverskih alata za simulaciju i kolaboraciju, omogućilo im je eksperimentisanje, usavršavanje i testiranje dizajna na efikasan način, bez potrebe za proizvodnjom serije fizičkih prototipova. Na taj način su mogli brzo odgovoriti na sve izmene u regulativama ili korisničkih zahtjevima i da ih momentalno podvrgnu testiranju.\nCOVID-19 je izazovima dodao potpuno nove dimenzije. Na primjer, kako se dizajn i raspored sjedišta mogu efikasno boriti protiv širenja virusa, a da putnicima bude udobno tokom leta i da ih istovremeno bude dovoljno kako bi avio kompanije mogle da budu i profitabilne? Gdje i kako ekrani mogu da se postave, na način da imaju svrhu, ali ne i da smetaju? I najvažnije, kako da enterijer putničke kabine uliva povjerenje potencijalnim putnicima? Koristeći iste tehnologije simulacije, OEM-ovi mogu lakše da dođu do odgovora na sva ova pitanja i predstave moguća rješenja\nČist vazduh je neophodan u ograničenom prostoru kabine aviona. Vodeći OEM proizvođači, poput Airbusa i Boeinga, na primjer, koriste sisteme koji kontinuirano nadgledaju protok vazduha, pritisak, temperaturu i kvalitet, filtrirajući više od 99% čestica, uključujući bakterije i viruse i potpuno obnavljajući vazduh svaka tri minuta. Navedene kompanije, koje za svoje inovacije koriste 3DEXPERIENCE platformu također sarađuju sa akademskim ustanovama, zdravstvenim stručnjacima i naučnim institutima, kako bi istražili ponašanje COVID-19 u avionima, koristeći računarske modele za simulaciju okruženja u kabini.\nNapredna tehnologija simulacije omogućava OEM proizvođačima da modeliraju protok vazduha i potencijalno širenje virusa u kontekstu dizajna kabine. Ovo im omogućava da vide kako različiti materijali, sjedišta i oprema poput ekrana ili maski za lice, mogu da utiču na širenje virusa i da procijene najefikasniji smjer filtracije vazduha – testirajući protok u svim smjerovima.\nBeskontaktno čišćenje i napredne mogućnosti sanitizacije su dve ključne oblasti gdje modeliranje ponašanja dizajna, materijala i mikroba omogućava kontinuirane inovacije prilikom održavanja higijene u kabini. Razvoj i testiranje antimikrobskih materijala i presvlaka, na primjer, mogu da omoguće inovativne načine sprečavanja širenja infekcije putem sjedišta i drugih zajedničkih površina u avionu. Dizajn kabinskog namještaja također može da se optimizuje tako da se lako čisti i dezinfikuje.\nNove tehnologije koje Boeing trenutno testira uključuju dezinfekcione sisteme ultraljubičastim svjetlom i antimikrobne presvlake, koji bi mogli da eliminišu virusne čestice sa površina koje se često dodiruju. U međuvremenu, putnici i posada moraju da se naviknu da uopšte ne dodiruju neke površine. Slavine sa senzorom već su prisutne u toaletima kabine, a očekuje se da će se u budućnosti pojaviti novi izumi, uključujući pregrade za odlaganje ručnog prtljaga, koje reaguju na pokret, kao i korisnički interfejs na ekranima, koji se kontroliše pokretom oka.


Predstavljen program 26. Festivala evropskog filma Palić – Filmonizirani\nPočetna/Vijesti/Predstavljen program 26. Festivala evropskog filma Palić\nPredstavljen program 26. Festivala evropskog filma Palić\nFestival će svečano biti zatvoren belgijskim filmom, van konkurencije, „Mladi Ahmed“ braće Darden. Film govori o radikalizaciji belgijskog tinejdžera koja ga vodi u njegov lični džihad.\nOva filmska priča rediteljskog dvojca ovenčana je nagradom za najbolju režiju u Kanu.\nNa programu selekcije „Paralele i sudari“ su i tri kratkometražna filma:\n„Zajednička bašta“ (Vytautas Katkus), o hladnom odnosu oca i sina koji se, usled ravnodušnosti, potpuno raspada; film „Rana“ (Arthur Sukiasyan), dokumentarac o drugom najvećem gradu Jermenije koji se još uvek oporavlja od katastrofalnog zemljotresa iz 1988 i „Razdvojeni“ (Diana Cam Van Nguyen) koji govori o životu nakon gubitka voljene osobe.\nTagoviFestival evropskog filma Palić Martti Helde Teodor Kuhn


Bjelica: Napadi su odraz nedostatka političke kulture i obrazovanja | Argumenti\nNakon što je reagovao na uvrede koje je na račun patrijarha Irineja iznio poslanik SDS-a Nebojša Vukanović u tekstu pod naslovom “Raskolnik i Juda srpski u mantiji”, oglasio se i drugi zvaničnik ove stranke Dragan Mektić koji je patrijarha nazvao “nulom”, a za Bjelicu rekao da je “najveća bruka SDS-a”.\n– Mektić bi trebalo da kaže koliko je novca dobio od jednog privrednika iz Beograda 2014. godine na ime podrške SDS-u i za šta ga je potrošio. Nakon što je ponovo tražio novac, Predsjedništvo SDS-a ga je prošle godine smijenilo sa mjesta šefa Izbornog štaba stranke za opšte izbore – istakao je Bjelica.\nOn je ocijenio da su napadi na Crkvu i crkvene velikodostojnike nedobronamjerni i “dno dna” svakog čovjeka.\nSljedeći članak Srbija, Albanija i Sjeverna Makedonija odlučile da uzmu sudbinu u svoje ruke\nPrethodni članak Mazalica: SDS-u ništa nije sveto, pa ni SPC i patrijarh


Lepa Brena, Merima Njegomir i Mirjana Bobić Mojsilović na ovogodišnjoj manifestaciji "Dani Vranja" - Dnevnik Juga\nPočetna / DOGAĐAJI / Lepa Brena, Merima Njegomir i Mirjana Bobić Mojsilović na ovogodišnjoj manifestaciji „Dani Vranja“\nOsnovna ideja manifestacije je afirmacija ovog kraja i njegove bogate kulturne baštine, pa će u vezi stim, tih dana biti predstavljen bogat, kulturno umetnički program koji je deo duhovne tradicije ovog grada.\nOvogodišnje „Dane Vranja“, pored mnogih dnevnih aktivnosti, zasigurno će obeležiti nastup najveće balkanske zvezde Lepe Brene, u petak 23.avgusta, na centralnoj bini. Pored nje, koncerte će u pomenutim danima održati i poznate estradne umetnice Merima Njegomir i Gordana Lazarević.\nGost književne večeri koja će se održati na Trgu Staniše Stošića, biće književnica, novinarka i slikarka,Mirjana Bobić Mojsilović,.\nPrethodni U CSU potpisani ugovori o realizaciji projekta Centra za promociju nauke\nSledeći PROGRAM ROŠTILJIJADE 2019. – Spektakularni koncerti od 26. avgusta do 1. septembra


Zvanični razgovori predstavnika Republike Srbije s misijom Međunarodnog monetarnog fonda radi prvog razmatranja sprovođenja ekonomskog programa, koji je Međunarodni monetarni fond podržao novim nefinansijskim Instrumentom za koordinaciju politike (Policy Coordination Instrument – PCI), počeli su danas plenarnim sastankom. Razgovori se vode u video-formatu.\nMisija Međunarodnog monetarnog fonda trajaće do 22. oktobra i tokom nje će biti razmotrena aktuelna fiskalna, monetarna i ukupna makroekonomska kretanja, kao i realizacija utvrđenih ciljeva ekonomskog programa.\nOvaj novi program saradnje, koji je podržan Instrumentom za koordinaciju politike, odobren je u junu 2021. godine na period od 30 meseci i predstavlja nastavak partnerskog odnosa koji Srbija ima s Međunarodnim monetarnim fondom. Kao i prethodni program, koji je uspešno završen u januaru ove godine, ima savetodavni karakter i ne predviđa korišćenje finansijskih sredstava. Cilj savetodavnog programa jeste podrška bržem privrednom oporavku Republike Srbije od efekata pandemije, očuvanju makroekonomske i finansijske stabilnosti i sprovođenju ambicioznog plana strukturnih reformi radi podsticanja visokog, inkluzivnog i održivog rasta u srednjem roku. Reforme koje su sadržane u programu odražavaju politiku i agendu nosilaca ekonomske politike u Srbiji i uključuju: učvršćivanje okvira fiskalne politike, jačanje upravljanja državnim preduzećima, razvoj tržišta kapitala, dalje jačanje procesa dinarizacije, poboljšanje pružanja socijalne pomoći, kao i prelazak na zelenu ekonomiju.


Partizan vraća Aksentijevića? - Sportske.net\nKako je Partizan došao na korak od odbrane titule u JSL već sada su počele priče oko toga kako će izgledati "letnja pijaca" u Humskoj. Jedna od prvih lasta koja bi mogla da se vrati u Partizan je i desni bek Nikola Aksentijević.\nČinjenica da će Partizan predstojeći prelazni rok odraditi bez sportskog direktora daje mogućnost Vuku Rašoviću da, u dogovru sa Albertom Nađom, 'skocka' tim po svojoj meri, a u sklopu finansijskih sredstava koja su na raspolaganju.\nVeć sada je izvesno da će Partizan dovoditi igrače onda kada neko od standardnih prvotimaca napusti Humsku, a više je no izvesno da na izlaznim vratima stoji nekolicina igrača. Među njima je i Aleksandar Miljković koji bi mogao u špansku Saragosu, ukoliko taj tim ostane u Primeri.\nKako Branko Pauljević nije zadovoljio nikoga u Partizanu svojim neubedljivim partijama, sasvim je izbvesno da bi za Mljkovića stigla zamena "sa strane". Ono što je za sada poznato jeste da bi najrealnija opcija bio bivši fudbaler Partizana Nikola Aksentijević.\nRadi se o igraču koji je nezadovoljan u Viteseu u koji je od strane Apolona poslat na pozajmicu. On je sa kiparskim klubom potpisao ugovor prošle godine u avgustu ali bi vrlo lako mogao da se vrati u Partizan na šestomesečnu ili jednogodišnju pozajmicu.\nNema sumnje da bi Aksentijević bio po ukusu Vuka Rašovića sa kojim je imao prilike da radi u Teleoptiku pre no što je prekomandovan u prvi tim Partizana.\nAksentijević bi se stručnom štabu stavio na raspolaganje na početku letnjih priprema a saradnja bi mogla da bude ozvaničena odmah po završetku JSL.


Burić: Abazovićeve konstatacije netačne i tendenciozne – CG Vijesti\nBurić je kazao da pozivaju Abazovića da prijavi VDT-u ako ima informacija ili dokaza da je počinjeno bilo koje krivično djelo za koje se goni po službenoj dužnosti, podsjetivši da mu je to i zakonska obaveza\nBurić, Foto: VDT\nPotpredsjednik Vlade Dritan Abazović iznio je niz neargumentovanih, netačnih i krajnje tendecioznih konstatacija na sjednici Odbora za nacionalnu bezbjednost i odbranu, u vezi sa postupanjem Vrhovnog državnog tužilaštva (VDT), povodom dešavanja na Cetinju 4. i 5. septembra.\nDržavno tužilaštvo, kako se navodi u reagovanju, najoštrije negoduje i diže glas protiv unižavanja državno tužilačke organizacije i omalovažavanja državnih tužilaca kao nosilaca te značajne javne funkcije.\n“A u vezi sa kvalifikacijom izrečenom od strane potpredsjednika Vlade da je postupanje i djelovanje Državnog tužilaštva tokom dešavanja u Prijestonici „beskrajno sramno“”, navodi se u reagovanju vršioca dužnosti VDT Dražena Burića.\nBurić je kazao da osim što “apsolutno neutemeljen”, takav vid obraćanja i karakterisanja jednog državnog organa u konkretnom slučaju, VDT, od Abazovića, krajnje je neprimjeren.\nBurić je rekao i da su svjesni da je nemoguće polemisati sa onima koji nemaju bilo kakvo pravničko obrazovanje.\n“Pa čak ni osnovna policijska niti kriminalistička znanja, a koji bi, zbog državnih funkcija na kojima se nalaze i zbog težine javno izgovorene riječi, morali poznavati makar temeljne principe i zakonodavno ustrojstvo državnog organa o kojem govore”, kazao je Burić.\nOn je rekao da u VDT znaju da njihova reagovanja ne dotiču nosioce vlasti.\nBurić je naveo da bi u svakoj demokratskoj državi koja istinski želi da jača svoje institucije, vlast ozbiljno saslušala stavove i mišljenja onih koji predstavljaju struku i koji su decenijama sticali stručna znanja i vještine, osim ako im namjera nije potpuno suprotna.\n“Javnosti radi, naglašavamo da je VDT uoči dešavanja na Cetinju, organizovalo pojačana dežurstva i tužilačke timove za 4. i 5. septembar, uključujući i tužioce iz Specijalnog državnog tužilaštva, sa kojom činjenicom je bio upoznat rukovodeći kadar bezbjednosnog sektora”, kaže se u saopštenju.\nPrema riječima Burića, kritičari, a posebno oni koji sebe smatraju “pozvanim da komentarišu rad državnih tužilaca”, morali bi znati da je odredbama člana 257 Zakonika o krivičnom postupku propisano da je policija, ako postoji osnovana sumnja da je izvršeno krivično djelo za koje se goni po službenoj dužnosti, dužna da obavijesti državnog tužioca.\n“I preduzme potrebne mjere da se pronađe učinilac krivičnog djela, da se učinilac ili saučesnik ne sakrije, da se obezbijede predmeti koji mogu poslužiti kao dokaz i da prikupi sva obavještenja koja bi mogla biti od koristi za uspješno vođenje krivičnog postupka”, kaže se u saopštenju.\nInformacije, činjenice i dokazi koje policija, ali i drugi državni organi, dostave državnom tužiocu, uključujući i podnošenje krivične prijave, kako navodi Burić, od ključnog su značaja za pokretanje predkrivičnog postupka i preduzimanje krivičnog gonjenja od državnog tužioca.\nOn je kazao da za ocjenu postojanja osnovane sumnje da je izvršeno krivično djelo ni u kom slučaju nijesu nadležni političari niti bilo koji nosilac zakonodavne ili izvršne vlasti.\nIz VDT postavljaju pitanje zbog čega Abazović, u veličanju rezultata državnih službi, čiji je on koordinator ima potrebu da vrijeđa tužilačku organizaciju.\n“A da pri tom makar ne ukaže na informacije i dokaze, značajne za eventualno pokretanje krivičnog postupka koje je policija, u realnom vremenu, dostavila državnom tužiocu, a da je tužilac na iste, kako on reče imao „nula reakciju“”, kaže se u saopštenju.\nBurić navodi da javnost treba da zna da po Zakoniku o krivičnom postupku policija, ali i drugi organi državne uprave, otkrivaju učinioce krivičnih djela, a da državni tužilac rukovodi izviđajem i usmjerava rad policije.\n“Bilo da se radi o događajima kao što su ovi koji su se desili u Cetinju, bilo o zapljeni opojne droge, zapljeni cigareta ili bilo kojoj drugoj policijsko – tužilačkoj aktivnosti”, dodaje se u saopštenju.\nNavodi se da državni tužioci ne žele da umanjuju zasluge policije niti značaj policijskih poslova u predkrivičnom postupku.\n“Naročito ne onda kada policija postupa blagovremeno i kada otvoreno i bez selekcije informacija sarađuje sa tužilaštvom”, kazao je Burić.\nOn je kazao da isto tako “ne pristajemo da se uz svaku izjavu najviših nosilaca vlasti i u svakoj prilici, bez razloga, neargumentovano i neosnovano upute kritike Državnom tužilaštvu i omalovaže državni tužioci”.\nBurić je kazao da kao odgovor na sve zlonamjerne i neosnovane kritike i pokušaje diskreditacije VDT, pozivaju Abazovića da, ukoliko ima saznanja, informacija ili dokaza da je izvršeno bilo koje krivično djelo za koje se goni po službenoj dužnosti, o tome na odgovarajući način obavijesti VDT, što mu je, kako je rekao, i zakonska obaveza.\nPovezane teme:Dražen BurićDritan AbazovićdruštvoOdbor za bezbjednost i odbranuSkupština Crne GoretužilaštvoVDTVlada Crne GoreVrhovno državno tužilaštvo


MEDICINSKI STRUČNJAK KOJI STOJI IZA VAKCINE ŠOKIRAO: NEMA DOKAZA DA VAKCINA ZAUSTAVLJA PRENOŠENJE VIRUSA | Happy BSC portal\nTal Zaks, jedan od medicinskih stučnjaka iza vakcine, izjavio je da kompanija Moderna i dalje nema podatke o tome da li će vakcina sprečiti da zaražena osoba drugima prenese virus, ali veruje da će dalja ispitivanja pokazati da će imati i to svojstvo.\n- Naši rezultati pokazuju da vas ova vakcina može sprečiti da se razbolite, može sprečiti i ozbiljnu bolest. Oni ne pokazuju da vas ova vakcina može sprečiti da privremeno prelazno nosite virus i zarazite druge - priznao je Tal Zaks.\nNi Fajzer ni Moderna nisu koristili metode u ispitivanjima vakcina koje im omogućavaju da sa sigurnošću kažu da li njihove vakcine sprečavaju prenos virusa. Međutim, rani podaci koje je u ponedeljak objavila AstraZeneca sugerišu da bi vakcina koju je razvila ta kompanija u saradnji sa Univerzitetom Okford zapravo mogla da spreči širenje virusa.\nKao i većina vakcina, Moderna ne ubija virus ako ga udahnete, tako da sama injekcija ne uklanja virus iz vašeg tela, ako ste se već zarazili. Umesto toga, kreirana je sa ciljem da spreči da se virus zakači za receptore na ljudskim ćelijama i da se tako uvuče u te ćelije. Bez ulaska u naše ćelije i preuzimanja tih ćelija za svoje potrebe, virus se ne može replicirati.\nPrema časopisu Science Magazine, Fajzer i Moderna testirali su samo osobe koje su razvile potencijalne simptome kovida 19.\n- Kada započnemo sa primenom ove vakcine, nećemo imati dovoljno konkretnih podataka da dokažemo da ova vakcina smanjuje prenos. Da li verujem da sprečava prenos? Apsolutno, da, ali ako nema dokaza, mislim da je važno da ne menjamo ponašanje samo zbog vakcinacije - upozorio je Zaks.\nModerna će nastaviti sa prikupljanjem podataka ako i kada njihova vakcina dobije hitno odobrenje. Ovi dodatni podaci mogu nam reći da li ova vakcina može da, osim razvoja bolesti, spreči i širenje virusa.


Jevtić i Delavi zabrinuti zbog bezbednosne situacije na KiM – NovostiDana.rs\nJevtić i Delavi zabrinuti zbog bezbednosne situacije na KiM\nKOSOVO POLJE – Ministar za zajednice i povratak Dalibor Jevtić i američki ambasador na Kosovu Greg Delavi izrazili su na današnjem sastanku u Kosovu Polju zabrinutost zbog bezbednosne situacije na Kosovu.\nJevtić i Delavi razgovarali su o političkoj situaciji, povratku i pravima nevećinskih naroda na Kosovu, sa posebnim osvrtom na bezbednosnu situaciju, koju je Jevtić, nakon poslednjih incidenata koji su se dogodili u Goraždevcu i Srbobranu, ocenio kao veoma zabrinjavajuću.\nDelavi je takođe, saopšteno je iz Ministarstva za povratak i zajednice, izrazio zabrinutost kada je u pitanju bezbednosna situacija.\nJevtić je zahvalio ambasadoru Delaviju na saradnji između Ministarstva za zajednice i povratak i Ambasade SAD i podršci koja je, kako je ocenio, uvek bila značajna i na visokom nivou.\nJevtić je zahvalio i na podršci koju USAID pruža kada je u pitanju proces povratka.\nTokom današnjeg sastanka, takođe, je bilo reči i o položaju Roma, Aškalija i Egipćana, kao i projektu povratka Roma iz Crne Gore i Makedonije.\nAmbasador Delavi je istakao da će Ambasada SAD na Kosovu i u budućnosti nastaviti da pruža podršku procesu povratka, koji je veoma važan za sve.\nAmbasador SAD na Kosovu je pozdravio uspešnost na projektu povratka Roma i što je sve proteklo kako je i planirano.\nDvojica zvaničnika su na kraju sastanka konstatovali da će i u budućnosti raditi na aktivnostima koje će biti u interesu svih zajednica na Kosovu, navodi se u saopštenju Ministarstva za povratak i zajednice.


Obeležavanje Svetskog dana zdravlja na "Olimpu"\nNaslovna » BG svaštara » Obeležavanje Svetskog dana zdravlja na „Olimpu“\nNeko drugi 4. april 2013. BG svaštara Postavite komentar\nOrganizatori su Opština Zvezdara, SC „Olimp“ i tri zdravstvene ustanove sa Zvezdare – Dom zdravlja, KBC „Zvezdara“ i Gradski zavod za plućne bolesti i tuberkulozu. Na manifestaciji će učestvovati i Gradski zavod za hitnu medicinsku pomoć sa lekarima i ekipom.\nSvi prisutni građani imaće priliku da obave zdravstvene preglede, poput merenja šećera u krvi, krvnog pritiska, snimanja EKG, spirometrije, da dobiju savet lekara i da se posavetuju sa nutricionistom o zdravoj ishrani, da dobiju savete dermatologa, kao i da precizno izmere visinu i težinu.\nPored besplatnih zdravstvenih pregleda, posetioci SC „Olimp“ će moći da uživaju u tradicionalnoj šetnji atletskom stazom, raznim aktivnostima u cilju promocije zdravih stilova života, kao i da učine humano delo i budu dobrovoljni davaoci krvi. Za mlađe osobe je posebno važno da će moći da se informišu o opasnostima rizičnog ponašanja i oblicima zaštite, kao i da dobiju savete dermatologa. (Beoinfo)\nTagovibg svaštara dub sc olimp vesti zdravlje\nPrethodni Porodični vikend u bioskopu „Cineplexx“\nSledeći „Slomljeni grad“ u bioskopima


Ovogodišnji program se bavio aktivnostima iz domena dizajna, savremenog zvuka, fotografije i vizuelnih umetnosti, a realizovan je 19. i 20. oktobra u foajeu Dvorane Kulturnog centra Beograd.\nI ove jeseni beogradska inicijativa posvećena razvoju kreativnih programa za decu KidsPatch je predstavila program radionica i filmskih projekcija za najmlađe.\nOvogodišnji program, u formi interaktivnih radionica, realizovan je uz učešće audio-vizuelnih umetnika iz Srbije i regiona, među kojima su Lukatoyboy, Dulait, Saša Aleksandar, Marija Knežević, Fat Kid Beny, Ivana Miljojković .\nPored projekcija međunarodne selekcije animiranih filmova sa poslednjih izdanja festivala Animanima, deca su imala priliku da, kroz direktnu saradnju sa umetnicima, kreiraju audio-vizuelne raglednice sa ulica Beograda, pripremaju dizajnirane kolače i da se oprobaju u stvaranju svojih prvih modnih kreacija. Ove aktivnosti su predstavljene kroz format tri radionice - SoundAround, CandyShop i DIYfashion.\nSpecijalni gosti drugog dana festivala bila su deca i mladi i iz Centra za integraciju mladih www.cim.org.rs\nDeca su imala priliku da, kroz specijalno osmišljene aktivnosti, otkriju specifičnosti iz svoje bliže okoline i da ih pretvore u audio/vizuelne razglednice. Osnovni cilj ove radionice je da deca uspostave interakciju sa zvucima i vizuelnim impresijama iz okruženja kroz upotrebu jednostavne audio i foto opreme. Koncept radionice osmislili su umetnici iz Srbije i Kanade (Lukatoyboy, Saša Aleksandar i Dulait). Radionica je namenjena deci uzrasta od 7 do 12 godina.\nU okviru radionice, koju vodi diplomirani gastronom, deća su bila u mogućnosti da saznaju kako da sami naprave kolače koji se ne peku, smoothie i voćni sladoled. Pored toga, deca su imala priliku da se upoznaju sa fondanom, osnovnim tehnikama dekorisanja i oblikovanja figurica od fondana, ali i na koji način da koriste i poznate namirnice, kao što su: voće, med i žitarice u svojoj ishrani. Radionica je namenjena deci uzrasta od 6 do 12 godina.\nO okviru oktobarskog KidsPatch programa predstavljene su deci zanimljive i jednostavne umetničke pristupe koji se mogu primeniti na tekstilu. Deca su imala priliku da kreiraju svoje prve, specijalno dizajnirane, modne aplikacije. Radionica je namenjena deci od 6 do 12 godina.


Narušavanje ugleda države i opasnost od bjekstva Živku Budimiru određen jednomjesečni pritvor – Bosna online\nNarušavanje ugleda države i opasnost od bjekstva Živku Budimiru određen jednomjesečni pritvor\nSARAJEVO – Predsjedniku Federacije BiH Živku Budimiru i ostalim uhapšenima u akcijama “Patriot” i “Pravda” , Sud BiH je odredio jednomjesečni pritvor. Sud BiH je uvažio argumente Tužilaštva BiH da je došlo do narušavanja primjene pravde i narušavanja ugleda države i pravnog sistema.\nUvažena je i kvalifikacija Tužilaštva BiH da postoji opasnost od bjekstva Živka Budimira i Petra Barišića. Ostaloj trojici (Jurčević, Kulosman i Halilović) određuje se pritvor zbog mogućnosti uticaja na svjedoke i ometanje istrage. Svima se na teret stavljaju djela organiziranog kriminala u vezi sa zloupotrebom položaja i ovlasti, nezakonitog posredovanja i davanja dara.\nBudimirov advokat Ragib Hadžić novinarima je kazao da se većina dokaza Tužilaštva BiH zasniva na presretnutim telefonskim razgovorima, te je dodao da smatra da se radi o klasičnom državnom udaru u čiju svrhu je upotrebljena policija u Federaciji BiH kao jedina oružana snaga, a kako bi se promijenila izvršna vlast.\nBudimirov advokat Ragib Hadžić\nKomentirajući navode Tužilaštva da su u slučaju Adija Karića, posrednici (Jurčević i Kulosman) sve dogovorili sa Barišićem te mu uplatili 5600 KM za pomilovanje, a da su tužioci znali da je petak (26.04.2013.- dan hapšenja Budimira) dan kada će Budimir preuzeti novac što se i desilo, Budimirov advokat kaže da je postoji porijeklo tog novca i da ga je Budimir uzeo sa blagajne, ali da ga nije stigao vratiti.\nPrevious Posjedi oblasnih vladara u Bosni početkom 15 vijeka karta\nNext Miladin Stanić “Sazrela” situacija i za hapšenja u RS-u, ali kontrolni organi ne rade svoj posao


Јачање сарадње Србије и Руске Федерације на свим нивоима | Socijalistička partija Srbije\nJačanje saradnje Srbije i Ruske Federacije na svim nivoima Vesti\n1 aprila, 2016 u 11:20\nPrvi potpredsednik Vlade Republike Srbije i ministar spoljnih poslova Ivica Dačić i potpredsednik Vlade Ruske Federacije Dmitrij Rogozin razgovarali su na jučerašnjem sastanku u Moskvi o ekonomskim pitanjima, turizmu, građevinskoj i automobilskoj industriji, kao i o poljoprivredi.\nDačić i Rogozin, koji su i kopredsedavajući srpsko-ruskog Međuvladinog komiteta za trgovinu, ekonomsku i naučno-tehničku saradnju, razmatrali su mogućnost izmeštanja proizvodnje ruskih auto-delova iz Turske u Srbiju, kao i uključivanje srpskih građevinara u ruske projekte.\nRogozin je je tom prilikom rekao da Rusija želi da pospeši saradnju na svim nivoima sa Srbijom i ukazao na značaj Srpsko-ruskog humanitarnog centra u Nišu.\n„Centar u Nišu je humanitarni centar i nema nikakve veze za pitanjima odbrane. I sada, kada se pojavila mogućnost velikog posla razminiranja u Palmiri u Siriji, vidim velike mogućnosti za centar u Nišu, a on za sada nije formalizovan. Mi smatramo da treba ubrzati potpisivanje sporazuma o statusu saradnika kako bi on počeo da funkcioniše za one poslove za koje je osnovan”, naveo je Rogozin.\nMinistar Dačić se juče sastao i sa ministrom odbrane Ruske Federacije Sergejem Šojguom, sa kojim je razgovarao o vojno-tehničkoj saradnji, obuci vojnih kadrova Vojske Srbije u Rusiji i nabavci naoružanja od Rusije.\nPrvi potpredsednik Vlade je tom prilikom naveo da je Srbija zainteresovana za razvoj vojne saradnje sa Rusijom i najavio da će se Specijalna komisija za vojno–tehničku saradnju Srbije i Rusije sastati 13. aprila u Beogradu. Dačić je rekao i da Srbija Rusiju smatra svojim prirodnim saveznikom, sa kojima čvrsto sarađuje već vekovima i zahvalio Rusiji na podršci koju pruža Srbiji i srpskom narodu, a posebno po pitanju Kosova i Metohije. On je takođe naveo da sa Šojguom već godinama ima dobru saradnju, kao i da su dobro sarađivali i po pitanju rešavanja krize u Ukrajini, dok je bio predsedavajući OEBS–u.\nMinistar Šojgu je ocenio je da je srpsko–ruska saradnja veoma aktivna, a prioritet je realizacija sporazuma postignutih na najvišem nivou. Prema njegovim rečima, kurs proširenja partnerstva potvrđen je tokom nedavne posete predsednika Srbije Tomislava Nikolića Moskvi i njegovim razgovorima sa predsednikom Ruske Federacije Vladimirom Putinom.\nŠojgu je pozvao ministra odbrane u Vladi Srbije Zorana Đorđevića da učestvuje na 5. Međunarodnoj konferenciji za bezbednost koja će biti održana 27. i 28. aprila u Moskvi, a čija će glavna tema biti borba protiv terorizma.\n„Vidimo njegovu posetu kao dobru mogućnost za lično upoznavanje i razmenu mišljenja o ključnim pitanjima bilateralne vojne saradnje. Imamo zgusnut raspored aktivnosti ove godine, uključujući pregovore predstavnika generalštaba, zajedničke vojne vežbe, uzajamne posete delegacija, kao i pripremu vojnih kadrova”, naglasio je Šojgu.\nOn je takođe izrazio nadu da će pripadnici Vojske Srbije i ove godine učestvovati na Međunarodnim vojnim igrama u Rusiji.\nŠojgu je rekao da Rusija nastavlja da radi na humanitarnom deminiranju u Srbiji i da postoji veliko iskustvo u toj oblasti, a da bi značajan zajednički projekat mogao da bude deminiranje sirijske Palmire.\n„Kada smo osnivali Srpsko–ruski centar u Nišu mi smo pretpostavili da ćemo te radove obavljati i u trećim zemljama”, objasnio je Šojgu. Takođe, on je dodao da je tokom sastanka posebna pažnja bila posvećena evropskoj bezbednosti, uključujući i situaciju na Balkanu.\nŠef srpske diplomatije u Moskvi se juče sastao i sa mitropolitom Ruske pravoslavne crkve Ilarionom povodom dogovora o početku radova na izradi mozaika u Hramu Svetog Save u Beogradu.\nMitropolit Ilarion je na sastanku rekao da je zahvaljujući donaciji „Gaspromnjefta” od 4 miliona evra za izradu mozaika u Hramu Svetog Save došlo vreme da se pređe na praktični plan, jer to je suma sa kojom radovi mogu da počnu. Takođe, on je istakao da je sada najvažnije raspisati tender za izvođača radova.\nDačić je potvrdio da Srbija radi na tome da realizacija počne što pre i pozvao mitropolita Ilariona da poseti Beograd i nastave dijalog.\nPrvi potpredsednik Vlade je izrazio zadovoljstvo zbog saradnje dve crkve i posete ruskog patrijarha Kirila Beogradu. „Zahvalni smo vam na pomoći, a naročito kada je reč o Kosovu i Metohiji”, istakao je Dačić.\nIzbor, foto: MSP\nKategorije: Vesti|Izbori 2016|Ministri


Kinezi bi da prave "super vojnike"? - BIGportal.ba\n9 Decembra, 2020 9 Decembra, 2020 06138\nKina je sprovela testiranje na pripadnicima vojske u nadi da će uspeti da stvori vojnike sa “biološki poboljšanim sposobnostima”.\nTako bar tvrdi direktor Nacionalne obaveštajne službe Džon Retklif, koji je to rekao u intervjuu za Vol strit džornal, navodeći da Peking ne zna za etičke granice u potrazi za moći i da Kina predstavlja glavnu pretnju po nacionalnu bezbednost SAD, prenosi NBC njuz.\nNiko iz njegove kancelarije i CIA nije odmah odgovorio na poziv za komentar kako bi detaljnije obrazložili na koji način Kina namerava da stvori “super vojnike”. Na zahtev za komentar nisu odgovorili ni kineski zvaničnici.\nElsa Kania, ekspert za pitanje kineske odbrambene tehnologije i Vilson VornDik, savetnik za pitanja koja se odnose na Kinu i bivši marinac, navode da postoje indikacije da su kineski vojni naučnici počeli da istražuju potencijal tehnologije za promenu gena poznate kao CRISPR (skraćenica za “clusters of regularly interspaced short palindromic repeats”).\nVornDik je u telefonskom intervjuu rekao da je manje zabrinut zbog upotrebe takvih istraživanja na vojnom polju, a više zbog nepredvidjenih posledica neovlašćenog uticaja na ljudske gene.


Orban upozorava: Migranti lupaju na evropska vrata – Naši u svetu\nObjavljeno 11/06/21 u 12:00\nFoto: Tanjug/ AP Photo/Mindaugas Kulbis\n“Legije migranata lupaju na skoro sva evropska vrata”, rekao je Orban za mađarski radio Košut.\nBroj pokušaja ilegalnog prelaska na južnim granicama Mađarske se, kako je naveo, ove godine povećao na 38.000 u odnosu na oko 10.000 u istom periodu prošle godine.\nPrema njegovim rečima, pritisak migracije se intenzivira ne samo na kopnu već i na evropskim pomorskim granicama. “Stav Mađarske je jasan u odbijanju migracija. Migracija je posebno opasna u vreme pandemije, zbog čega je Mađarska predložila da ne dozvoli bilo kakvu migraciju tokom dve godine”, izjavio je Orban.\nKomentarišući 137.000 ljudi koji se nisu pojavili na zakazanom terminu za dobijanje druge doze vakcine protiv korona virusa, Orban je rekao da “Mađari generalno imaju osećaj odgovornosti, ali da ga nemaju svi”.\nRumunija: Zaustavljena grupa od 25 migranata\nRumunska pogranična policija u Aradu je jutros, u blizini granice sa Mađarskom, zaustavila grupu od 25 migranata iz tri zemlje.\nGrupa migranata je pronađena na području rumunskog grada Nadlaka, u blizini linije razgraničenja između Rumunije i Mađarske, prema saopštenju za štampu pogranične policije Arada, prenosi rumunska novinska agencija Ađerpres.\n“Kako osobe nisu opravdale svoje prisustvo u pograničnom području, dovedene su u sedište granicne policije radi istrage. Tokom preliminarnih provera, granična policija je utvrdila da je reč o dvadeset državljana Avganistana, troje državljana Pakistana i dvoje državljana Libije, starosti između 14 i 27 godina, azilanata u Rumuniji”, navodi se u saopštenju.\nJutros je i na graničnom prelazu Nadlak II pronađen Avganistanac koji se skrivao ispod kamiona kojim je upravljao Bugarin koji je prevozio drvo u Francusku.\nPronađena tela 14 migranata\nPrema rekonstrukciji policije, migranti su krenuli sa obala istočne Afrike, dok su im SIM kartice mobilnog telefona pronađenog u čamcu, REGISTROVANE U MAURITANIJI U ZAPADNOJ AFRICI, i umesto 800 kilometara koliko ih je delilo od Kanarskih ostrva, morske struje su ih odnele 5.000 klilometara daleko, do Kariba.\nTrenutno se traga za još tri barke na moru između afričke obale i Kanarskih ostrva, čiji su polazak još pre tri sedmice prijavili članovi porodica, ali do sada nema vesti o sudbini migranata koji su bili na čamcima.\nU istom području pre mesec dana pronađena je brodica sa 24 tela i troje migranata na izmaku snage, piše “Avenire”, glasilo italijanske katoličke crkve, koji redovno izveštava o situaciji sa migrantima.\nMeč koji svi priželjkuju: Objavljen snimak koji je napravio pometnju pred polufinale Rolan Garosa- Novak i Rafa (VIDEO)


testiranje - Srpskainfo\nU Kliničkom centru Univerziteta u Sarajevu tokom noći je na virus korona testirano 358 uzoraka, od kojih je 214 pozitivno, a dvije osobe su preminule.\nDirektor Instituta za javno zdravstvo RS Branislav Zeljković podsjeća da bilježimo rekordne brojeve zaraženih korona virusom, te da je više od 4.700 aktivnih slučajeva u RS.\nSlovačka Vlada odobrila je danas planove za raspoređivanje 8.000 vojnika kao podršku za masovno testiranje populacije na virus korona.\nTESTIRAN ZBOG MINISTRA CIKOTIĆA Džaferović negativan na virus korona\nPredsjedavajući Predsjedništva BiH Šefik Džaferović negativan je na virus korona, saopšteno je iz Predsjedništva.\nSlovački premijer Igor Matović najavio je danas planove vlade o masovnim testiranjima građana od 10 godina i starije.\nSvih gotovo 11 miliona stanovnika grada Ćingdao testirano je na virus korona i do sada nije pronađen nijedan novi slučaj.\nSlovačka je zatražila 13 miliona brzih antigen testova za masovno testiranje populacije.\nREZULTATI SU NEVJEROVATNI Samo jedan grad u Kini obavio je 10 MILIONA TESTIRANJA na koronu\nViše od 9,94 miliona uzoraka prikupljeno je u kineskom gradu Ćingdaou, u provinciji Šandung, tokom petodnevnog testiranja nukleinske kiseline na Kovid-19 cjelokupnog gradskog stanovništva.\nTESTIRALI DVA MILIONA LJUDI, REZULATI IZNENAĐUJUĆI Vlasti planiraju da prekontrolišu sve mještane u roku od pet dana\nKina je obavila 4,2 miliona testiranja u gradu Ćingdao, ali nije zabilježen nijedan novi slučaj korona virusa od dva miliona uzoraka koji su obrađeni, saopštio je danas zvanični Peking.\nFrancuski istraživači izjavili su danas da su postignuti ohrabrujući rezultati proba sistema za testiranje na kovid-19 pomoću čijih analiza se rezultat dobija u roku od 40 minuta bez brisa i slanja uzoraka u laboratoriju.\nMITROPOLITU AMFILOHIJU SE POGORŠALO STANJE Prebačen u bolnicu, testiran i na virus korona\nMitropolit crnogorsko primorski Amfilohije je zbog pogoršanja zdravstvenog stanja primljen danas u Opštu bolnicu Danilo Prvi na Cetinju i testiran je na korona virus.\nRUSIJA OBJAVILA Uskoro treća faza testiranja druge vakcine\nRusija će u novembru ili decembru početi treću fazu testiranja druge potencijalne vakcine protiv kovida 19, saopšteno je danas iz službe za zaštitu potrošača Rospotebnadzor, prenio je TASS.\nIDE NA TESTIRANJE Raste strah da je i Bajden pozitivan nakon što se saznalo da Tramp ima koronu\nDemokratski kandidat za američkog predsjednika Džo Bajden (77) testiraće se danas na korona virus nakon što je objavljeno da je zaražen predsjednik SAD Donald Tramp.\nTESTIRANJE U JAPANU Astrazeneka nastavila istraživanje djelovanja vakcine protiv korone\n"Astrazeneka" je saopštila danas da je nastavila kliničke testove svoje eksperimentalne vakcine protiv Covida 19 u Japanu i da razgovara sa regulatorima o podacima koji su neophodni za nastavljanje studije u SAD, gdje je akcija i dalje obustavljena.\nSara Edvards je Britanka koja je vjerovatno odradila najveći broj testova za korona virus. Iako nije ni medicinska sestra, ni ljekar, već marketinški asistent, uradila je 12 testova i potrošila oko 2.600 evra na njih, iako nijedan nije bio pozitivan.


Sastanak na vrhu o zapadnom Balkanu 2017. – bolja regionalna saradnja u pravcu približavanja Evropskoj uniji - Evropska služba za spoljnu akciju\nEEAS > EEAS > Sastanak na vrhu o zapadnom Balkanu 2017. – bolja regionalna saradnja u pravcu približavanja Evropskoj uniji\nBruxelles, 11/07/2017 - 12:05, UNIQUE ID: 170711_9\nSastanak na vrhu o zapadnom Balkanu 2017. održaće se 12. jula u Trstu (Italija). Sastankom na vrhu potvrdiće se evropska perspektiva cijelog regiona, a sastanak će ujedno biti prilika za zajednički rad na poboljšanju konkretnih prilika uz istovremeno podsticanje regionalne saradnje s ciljem razvoja uključivih društava, dobrog upravljanja i aktivnih ekonomija, čime će se ostvariti napredak i u integraciji zemalja regiona u Europsku uniju.\nFederica Mogherini, visoka predstavnica Unije za vanjske poslove i bezbjednosnu politiku i potpredsjednica Komisije, Johannes Hahn, komesar za evropsku susjedsku politiku i pregovore o proširenju, kao i Violeta Bulc, komesarka za transport, pridružiće se čelnicima vlada, ministrima vanjskih poslova, ministrima ekonomije i ministrima saobraćaja zemalja zapadnog Balkana i njihovim kolegama iz šest država članica EU (Austrije, Hrvatske, Francuske, Njemačke, Italije i Slovenije).\nItalija će biti domaćin četvrtog godišnjeg sastanka na vrhu u okviru „Berlinskog procesa” – inicijative za regionalnu saradnju na zapadnom Balkanu pokrenute nakon sastanaka na vrhu u Berlinu (2014.), Beču (2015.) i Parizu (2016.).\nRasprave će biti usmjerene na tri ključna područja regionalne saradnje: 1. povezanost; 2. regionalnu ekonomsku integraciju / razvoj privatnog sektora, 3. međusobni kontakt među ljudima.\nU području povezanosti naglasak će biti na sprovođenju programa povezanosti, čiji je cilj da se stvore uslovi za ekonomski rast i dobrosusjedske odnose, posebno putem pripreme i finansiranja konkretnih projekata za ulaganje u regionalnu infrastrukturu u sektorima transporta i energetike. Tokom sastanka na vrhu Evropska komisija će najaviti dodjelu znatnih novih sredstava u okviru godišnjeg „paketa o povezivosti”. Nadalje, očekuje se da će partneri s područja zapadnog Balkana potpisati Ugovor o transportnoj zajednici, koji će pomoći u integraciji transportne mreže unutar regiona i sa EU, te u kojem će se dati smjernice za povezanu reformu u sektoru transporta.\nU području ekonomske integracije očekuje se da će partneri s područja zapadnog Balkana usaglasiti akcioni plan za razvoj regionalne ekonomske oblasti, kojim se želi povećati atraktivnost regiona za ulaganja i otvaranje radnih mjesta, posebno ostvarivanjem pametnog rasta, otvaranjem novih preduzeća i rastom postojećih preduzeća. Digitalna dimenzija po prvi je put u Berlinskom procesu postala dio akcionog plana, što će doprinijeti integraciji regiona u panevropsko digitalno tržište. Investicioni forum privrednih komora zapadnog Balkana, koji okuplja privredne komore iz regiona, na marginama sastanka na vrhu u Trstu inauguriraće svoj stalni sekretarijat. Učešće poslovne zajednice doprinijeće stvaranju konkretnih prilika za preduzeća iz regiona u okviru regionalne ekonomske oblasti. U području razvoja privatnog sektora Komisija će povećati svoju trenutnu znatnu podršku malim i srednjim preduzećima putem novog doprinosa za instrument za razvoj preduzetništva i inovacija na zapadnom Balkanu te će podsticati dinamičnija strana ulaganja.\nU pogledu međusobnih kontakata među ljudima Evropska komisija zajedno s italijanskom vladom na marginama sastanka na vrhu organizuje Forum mladih iz EU i zemalja zapadnog Balkana kako bi se analizirali rezultati ostvareni od prošle godine i istražila dodatna područja saradnje. Zaključci foruma mladih biće predstavljeni na sastanku na vrhu. U okviru foruma i sastanka na vrhu podsticaće se i učešće u programu razmjene Erasmus, koji ove godine slavi 30. godišnjicu uspješno je proširen na zemlje zapadnog Balkana. Na temelju rezultata foruma mladih Regionalna kancelarija za saradnju mladih dalje će razvijati svoj program rada kako bi podsticao saradnju mladih u regiji. Tokom sastanka na vrhu od političkih se čelnika očekuje i da ponovno potvrde svoju predanost programu razmjene za mlade javne službenike iz regiona, koji je pokrenut na prošlogodišnjem sastanku na vrhu o zapadnom Balkanu održanom u Parizu te je ostvario vrlo dobre rezultate.\nAngažovanost EU na zapadnom Balkanu\nSastanak na vrhu o zapadnom Balkanu u Trstu 2017.\nForum mladih iz EU-a i zemalja zapadnog Balkana\nForum civilnog društva, Trst 2017.\nZapadni Balkan – Evropska služba za vanjsko djelovanje\nGeneralni direktorat za evropsku susjedsku politiku i pregovore o proširenju\nGeneralni direktorat za mobilnost i transport\n2017 Trieste Summit on the Western Balkans\nEU-Western Balkans Youth forum\nWestern Balkans – European External Action Service\nDirectorate General: European Neighbourhood Policy and Enlargement Negotiations\nDirectorate General - Mobility and Transport\nZajednička izjava Evropske komisije i visokog predstavnika povodom Svjetskog dana izbjeglica U 2018. godini 70,8 miliona ljudi je nasilno raseljeno širom svijeta, bježeći od sukoba, kršenja ljudskih prava, progona, prirodnih katastrofa i posljedica klimatskih promjena: 29,4 miliona su izbjeglice ili tražioci azila. Danas potvrđujemo našu snažnu i dugotrajnu posvećenost zaštiti prava\nZakon o slobodnom pristupu informacijama mora biti promijenjen Zakon o slobodnom pristupu informacijama mora biti iznad drugih zakona, jer reguliše ustavno pravo građana, što ne može biti ugroženo drugim pravnim aktima. Ovo je bila poruka sa okruglog stola koji je organizovala antikorupcijska NVO Mreža za afirmaciju nevladinog sektora (MANS). Ambasador EU u\nZavršen tvining projekat „Podrška Poreskoj upravi“ Poreski sistem Crne Gore je unaprijeđen u okviru projekta „Podrška Poreskoj upravi“, prije svega usklađivanjem zakona sa pravnom tekovinom EU i jačanjem kapaciteta Poreske uprave. To je saopšteno na konferenciji povodom završetka ovog projekta, koji je finansirala Evropska unija, a implementirala\nOdabrano je prvih 17 „evropskih univerziteta“: veliki korak ka izgradnji evropskog obrazovnog prostora Inicijativa je osmišljena tako da značajno ojača mobilnost studenata i osoblja i podstiče kvalitet, inkluzivnost i konkurentnost evropskog visokog obrazovanja.


EWB: Još nema objašnjenja da li se sankcije EU odnose na NIS – Svet – Radio Sanja\nEWB: Još nema objašnjenja da li se sankcije EU odnose na NIS – Svet\nin Rusija, Sankcije, Svet\nDok Evropska unija (EU) radi na petom paketu sankcija Rusiji zbog agresije na Ukrajinu, razjašnjenja kako će mere iz prethodnog, četvrtog, uticati na poslovanje Naftne industrije Srbije (NIS) još nema, ali pregovori između Srbije i EU oko tog pitanja još traju, objavio je danas portal European Western Balkans (EWB).\nIako je presdednik Srbije (Aleksandar Vučić) prošle srede najavio rešenje „u narednih 48 sati“, ni nakon više od sedam dana nije poznato da li će NIS na „svojoj koži“ osetiti sankcije EU Rusiji.\nPrema odluci Saveta EU, od 15. maja sa 12 ruskih kompanija u kojima država ima većinsko vlasništvo, među kojima su ruski energetski giganti poput Gaspromnjefta, države članice EU neće obavljati transakcije. Ista pravila važiće i za podružnice u kojima ruske firme imaju većinski udeo u vlasništvu, a koje nisu na teritoriji EU.\nRuska kompanija Gaspromnjeft ima većinsko vlasništvo (56 odsto) u NIS-u i ukoliko ova mera ostane na snazi u ovom obliku, od 15. maja države članice EU prekinuće finansijske transakcije i poslovanje i sa NIS-om.\nOdluku EU Vučić je ocenio kao „čudnu“ i rekao da su „Evropljani ostavili mogućnost da se na njihovoj teritoriji uvozi i izvozi iz Rusije, ali da treće zemlje ne mogu da uvoze naftu ako su kompanije ili rafinerije u većinskom vlasništvu Rusije“.\n„Nisu kaznili Rusiju, nisu kaznili sebe, kaznili su nas“, rekao je Vučić i dodao da je Srbija u pregovorima sa zvaničnicima EU da se izuzme iz ovakve odluke. On je objasnio da, ukoliko se to ne desi, da Srbija ima alternativne opcije.\nBritanski časopis Fajnenšel tajms (FT) preneo je u sredu da Brisel razmatra mogućnosti da se Srbiji dozvoli da bude izuzeta iz novih pravila. Da su pregovori u toku za portal EWB potvrdila je i portparolka Evropske komisije Ana Pisonero. Ona je rekla da je EU u stalnom kontaktu sa srpskim vlastima kako bi se „razjasnile sve zabrinutosti u vezi sa primenom i posledicama restriktivnih mera“.\n„Sankcije EU u vezi sa ruskom invazijom na Ukrajinu ciljaju na dve zemlje koje su očigledno odgovorne za to, Rusiju i Belorusiju, kao i na određeni broj pojedinaca i kompanija iz ovih zemalja. One imaju za cilj onesposobljavanje Rusije da finansira invaziju, uništava Ukrajinu i ubija njen narod“, izjavila je Pisonero.\nSekretarijat Energetske zajednice (EZ), međunarodne organizacije zadužene za pitanja energetike u regionu jugoistočne Evrope, nije imao komentar povodom novonastale situacije.\nUkoliko se ne izuzme Srbija, Vučić je najavio tri scenarija: da država preuzme većinski deo NIS-a, ukoliko ruska strana na to pristane. Drugi je uvoz nafte preko Crne Gore ukoliko to Crna Gora dozvoli i EU dozvoli Crnoj Gori. Treće bi bilo da neka srpska kompanija, kao što je Transnafta, uveze naftu, a proda je NIS-u.\nEU već više od deceniju upozorava da bi Srbija morala da radi na diverzifikaciji izvora snadbevanja u oblasti energetike, a to što Rusija ima apsolutni monopl na srpskom tržištu nafte i gasa nije u saglasnosti sa pravilima EU. Na ovaj problem više puta je u svojim izveštajima ukazivala i EZ.\nProfesor Pravnog fakulteta za privredu i pravosuđe u Novom Sadu Vladimir Medović rekao je da ova odluka EU neće uticati na snadbevanje Srbije naftom, s obzirom na to da je NIS u većinskom vlasništvu Gaspromnjefta, a ta kompanija nabavlja naftu iz svoje matične kompanije iz Rusije.\nOn kao glavni problem, ukoliko se ovakva odluka bude odnosila NIS, vidi to što će ovoj kompaniji biti zabranjene druge operacije i transakcije sa tržištem EU.\n„Ako NIS želi da naftu ili neke druge proizvode proda na tržište EU, to neće biti moguće. U tom pogledu se zabranjuje poslovanje firmama iz EU, ali ja ne vidim kako bi ova odluka mogla da znači efektivno onemogućavanje uvoza ruske nafte u Srbiju“, rekao je Medović.\nOn upozorava da bi potencijalni problem mogao da bude i to što Srbija neće moći da kupuje opremu, rezervne delove ili neke druge repromaterijale koje koristi u procesu proizvodnje nafte iz EU.\n„U tom pogledu ovo zaista može biti problematično za NIS kome je jednostavnije da kupuje repromaterijale, neke potrebne komponentne ili mašine za proizvodnju nafte u okruženju i državama Evrope, a ne da to uvozi sa nekih trećih tržišta. Ukoliko se ova odluka u ovakvoj formi primeni, to će bitno otežati poslovanje NIS-a“, ocenio je Medović.\nOn ukazuje da to što je EU identifikovala NIS kao firmu u vlasništvu Gasproma, može uticati na odluku svih onih kompanija koje bi u budućnosti, kada ova kriza prođe, želele da posluju sa NIS-om. Prema njegovim rečima, ova sitaucija dala je signal da zbog političkih komplikacija poslovanje sa NIS-om može biti otežano.\nMedović je ocenio da su i posle aneksije Krima 2014. godine zabranjene određene transakcije firmama iz ruskog energetskog sektora, kao i firmama koje se nalaze u trećim zemljama gde Gaspromnjeft i ostale firme iz energetskog kompleksa Rusije imaju većinski udeo. Te firme nisu mogle da se zadužuju na finansijkom tržištu EU.\nNIS-u je, prema njegovim rečima, već tada bilo otežano poslovanje jer su morali da traže izvore finansiranja na drugim finansijskim tržištima. „Ovo sada predstavlja potpuno zabranu svih trasnsakcija sa NIS-om, kako zapadnih davanja i kredita, tako i zabrane drugih plaćanja“, rekao je Medović.\nKoordinatorka Radne grupe Nacionalnog konventa o EU (NKEU) za Poglavlje 15 (Energetika) Lidija Radulović, smatra da će snadbevanje naftom biti ugroženo. Ona dodaje da iako NIS posluje u Bugarskoj i Rumuniji, ovom merom pod najvećim pritiskom biće Srbija.\n„Može se jasno zaključiti da je ova odluka usmerena na pritisak na Srbiju zbog toga što nije uvela sankcije Rusijika iako zemlje članice i njihovo snabdevanje nije ugroženo ovom odlukom. Na primer, austrijski OMV bi mogao da uvoze naftu iz Rusije, kao i Lukoil u Bugarskoj, međutim NIS ne bi mogao. U ovom slučaju Srbija pod najvećim udarom jer se dovodi u pitanje dotok nafte. Ukoliko bi stanje ostalo isto doveo bi se u pitanje rad rafinerije nafte u Pančevu“, ocenila je Radulović.\nOna nema dilemu da je ovakva odluka direktno uperena na poslovanje NIS-a jer se zabrana transakcija odnosi i na kompanije koje su u većinskom vlasništvu ruskih kompanija i van EU, jer NIS je jedina kompanija u regionu čiji je većinski vlasnik Gazpromnjeft.\n„Poslovanje je već ugroženo, na Beogradskoj berzi se može videti i pad cene akcija od kraja februara 2022.“, rekla je Rradulović.\nPre četrnaest godina, 56 odsto „zlatne koke“ srpske privrede prodato je po simboličnoj ceni od 400 miliona evra ruskom gigantu Gaspromnjeftu. Nakon ruske aneksije Krima 2014. godine Gasprom je stavljen na crnu listu EU i Sjedinjenih Američkih Država (SAD). NIS od tada ne može da uzima kredite od zapadnih banaka, već je prinuđen da za pribavljanje neophodnih finansijskih sredstava pregovara sa srpskim, ruskim i arapskim bankama.\nU januaru ove godine iz NIS-a su rekli da se do sada ta komapnija susretala sa ograničenjima koja se odnose na dugoročno finansiranje, ali da sankcije „nisu imale veće posledice po finansijsku stabilnost kompanije“.\nMeđutim, NIS već godinama beleži gubitke, a u toku 2020. godine gubitak je iznosio 64,4 miliona evra.


Posmrtni ostaci prve dve pronadjene žrtve sa aviona Er Azija transportovani su u grad Surabaju, gde će ih identifikovati indonežanski forenzičari.\nSpasilačke ekipe pronašle su tela sedam osoba u Javanskom moru gde je vidjena olupina aviona, dva dana nakon što je avoin na letu 8501 sa 162 putnika i članova posade nestao na putu od Surabaje ka Singapuru.\nPredstavnici agencije za potragu i spasilačke operacije navode da talasi visoki i do tri metra, snažni vetrovi i pljuskovi sprečavaju potragu za žrtvama koja se obavlja iz vazduha na mestu gde se avion srušio blizu ostrva Borneo.\nZvaničnici su saopštili da sonarne slike nagoveštavaju da deo aviona leži prevrnut na dnu mora, na dubini izmedju 30 i 50 metara. Medjutim, šef Er Azije, Toni Fernandes, kasnije je korigovao te izveštaje navodeći da je bilo “odredjene vizuelne identifikacije” ali da ništa još nije potvrdjeno. Istražitelji se nadaju da će otkriti uzrok pada aviona kada ronioci budu uspeli da lociraju i izvade crnu kutiju.


Grupa albanskih huligana pretukla dečaka Mihajla S. (12) u Kosovskoj Kamenici, tražimo hitnu reakciju nadležnih - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Grupa albanskih huligana pretukla dečaka Mihajla S. (12) u Kosovskoj Kamenici, tražimo hitnu reakciju nadležnih\nGrupa albanskih huligana pretukla dečaka Mihajla S. (12) u Kosovskoj Kamenici, tražimo hitnu reakciju nadležnih\nDvanaestogodišnji dečak srpske nacionalnosti Mihajlo S. napadnut je danas oko 14 sati u centru Kosovske Kamenice. Nјega je, bez ikakvog povoda, napala grupa starijih Albanaca i nanela mu povrede po licu.\nDečak, inače učenik petog razreda osnovne škole “Desanka Maksimović”, je hospitalizovan u bolnici u Kosovskoj Kamenici i pored fizičkih povreda, pretrpeo je ogroman stres.\nPrema rečima njegovog oca sa kojim sam razgovarao, dečak je išao u prodavnicu što čini svakoga dana, međutim po povratku ga je napala grupa huligana i vređala na albanskom jeziku. Kancelarija za Kosovo i Metohiju pružiće svu raspoloživu pomoć porodici povređenjog dečaka i obezbediti najbolјu moguću negu.\nNјegove povrede i stres koji je doživeo sramota su pre svega međunarodne zajednice za koju ne postoje srpske suze i muka koju naši sunarodnici svakoga dana doživlјavaju deklarišu se kao uzredni incidenti. Neka pitaju Mihajla ili njegove drugare i roditelјe kako se posle ovog napada osećaju?\nNažalost, antistrpsko raspoloženje i uzavrela retorika koju svakoga dana slušamo iz Prištine generiše i stimuliše ovakve napade prema Srbima. Zbog toga još jednom tražimo i ovim putem, a zatražićemo i zvanično da se poveća bezbednost u srpskim sredinama na prostoru Kosova i Metohije, a da međunarodne organizacije na KiM izvrše snažan pritisak na vlasti u Prištini da prekinu sa politikom nekažnjavanja i najoštrije sankcionišu počinice.


Mihajlovic i Alijev:Saradnja u energetici unapređuje odnose – Studio B\nBeograd 34°C u 17:00\nMihajlovic i Alijev:Saradnja u energetici unapređuje odnose\nObjavljeno: 01.06.2022. 11:22 Izmenjeno: 01.06.2022. 15:39\nMihajlovićeva je prisustvovala otvaranju „Energetske nedelje“ i „Energetskog foruma“, na kojem će sutra i učestvovati.\nPotpredsednica Vlade i ministarka rudarstva i energetike, prof. dr Zorana Mihajlović, sastala se u Bakuu sa Ilhamom Alijevim, predsednikom Azerbejdžana, sa kojim je razgovarala o političkim odnosima, unapređenju ekonomske i saradnje u oblasti energetike i sveobuhvatnim odnosima dve države.\nMihajlovićeva je predsedniku Alijevu prenela pozdrave predsednika Srbije Aleksandra Vučića i istakla da zahvaljujući dobrim odnosima dvojice predsednika postoji politički dijalog na najvišem nivou.\n„Srbija i Azerbejdžan su dve prijateljske zemlje. Ove godine obeležavamo 25 godina diplomatskih bilateralnih odnosa. Zahvalni smo Azerbejdžanu na podršci našem suverenitetu i teritorijalnom integritetu, a odlični bilateralni i prijateljski odnosi zasnovani na strateškom partnerstvu daju nam mogućnost za unapređenje ekonomskih odnosa, posebno u oblasti energetike“, rekla je potpredsednica Vlade tokom sastanka.\nMihajlovićeva je rekla da odlični politički odnosi predstavljaju perspektivu za dalji razvoj ekonomskih odnosa, budući da su azerbejdžanske kompanije već angažovane u oblasti saobraćajne infrastrukture, saopšteno je iz njenog kabineta.\nPredsednik Alijev je rekao da je dolazak potpredsednice Vlade dobar podsticaj za nastavak odličnih odnosa dve zemlje i zahvalio na pozivu da poseti Srbiju i uzvratio srdačne pozdrave predsedniku Aleksandru Vučiću.\n„Radujem se zajedničkim projektima kojima ćemo još više približiti naše dve države. Verujem da ću uskoro doći u posetu kod svog prijatelja, predsednika Vučića, i molim Vas da mu prenesete srdačne pozdrave“, rekao je on.\nTokom sastanka je razgovarano o energetskoj sigurnosti, ali i obezbeđivanja žitarica, a dogovoreno je formiranje radne grupe za unapređenje saradnje u energetici.\n„Naša trgovinska saradnja raste, naročito u poslednje dve godine, a ekonomski odnosi su podignuti na viši nivo zahvaljujući saradnji u oblasti putne infrastrukture. Kompanija „Azvirt“ izgradila je deonicu auto-puta „Miloš Veliki“, Ljig-Preljina, a angažovana je i na izgradnji obilaznice oko Beograda i brze saobraćajnice Ruma-Šabac-Loznica. Nameravamo da dalje razvijamo saradnju, posebno u oblasti energetike, u čemu će nam memorandum o saradnji umnogome pomoći“, navela je Mihajlovićeva.\n„Od posebnog značaja je saradnja u vezi sa Južnim gasnim koridorom. Srbija je započela gradnju gasne interkonekcije Srbija-Bugarska, koja će biti završena iduće godine i omogućiće da gas dobijamo i od drugih dobavljača. Smatramo da intenzivnija saradnja sa Azerbejdžanom u oblasti energetike, pre svega kroz diverzifikaciju ruta i snabdevača prirodnim gasom, može značajno da doprinese većoj energetskoj bezbednosti Srbije i regiona“, rekla je Mihajlovićeva.\nOna je istakla da postoji potencijal za unapređenje saradnje i u drugim oblastima, uključujući OIE i korišćenje novih tehnologija i mogućnosti nabavke električne energije, čime Srbija i Azerbejdžan postaju partneri u procesu energetske tranzicije.\nSporazum Srbije i Azerbejdžana o saradnji u energetici\nPotpredsednica Vlade i ministarka rudarstva i energetike Zorana Mihajlović izjavila je da će saradnja sa Azerbejdžanom u oblasti energetike, pre svega u gasnom sektoru i energetskoj tranziciji, doprineti unapređenju sveukupnih odnosa dve države.\nOna je posle potpisivanja sporazuma između vlada dve zemlje o saradnji u oblasti energetike i rudarstva i razgovora sa Parvizom Šahbazovim, ministrom energetike Azerbejdžana, rekla da će dobri politički odnosi dve zemlje pomoći da se dodatno unapredi saradnja u energetici.\n„Drago mi je da se saradnja zasniva na prijateljstvu dvojice predsednika i na prijateljskom odnosu naših naroda. Razgovor sa predsednikom Alijevim je posebno važan kao i potpisivanje sporazuma i sigurna sam da je to samo prvi korak za sve buduće sporazume i ugovore. Dobre političke odnose prati i ekonomska saradnja, posebno kada je reč o saobraćajnoj infrastrukturi, ali postoji prostor da saradnju podignemo na viši nivo, naročito u oblasti energetike i sporazumom ćemo dodatno ojačati saradnju, pre svega u gasnom sektoru, budući da je Južni gasni koridor važan za snabdevanje cele Evrope i diverzifikaciju ruta i snabdevača“, izjavila je Mihajlovićeva.\nOna je navela da je Srbija započela izgradnju gasne interkonekcije sa Bugarskom, koja će biti završena iduće godine i koja će omogućiti da gas dobijamo i iz Azerbejdžana.\n„Očekujemo da aktiviranjem novih nalazišta u kojima su potvrđene rezerve prirodnog gasa u Kaspijskom regionu Srbija obezbedi za svoje potrebe dodatne količine prirodnog gasa, a isto tako i izgradnjom interkonekcija postane tranzitna ruta, čime dodatno povećavamo stabilnost i bezbednost naše zemlje kao i regiona. Takođe, sporazum koji smo potpisali otvara prostor za saradnju i u delu koji se tiče električne energije, budući da Azerbejdžan ima viškove u proizvodnji električne energije, unapređenja energetske efikasnosti i povećava mogućnosti za razmenu iskustava i tehnologija i novih investicija u OIE“, kazala je Mihajlovićeva.\nDodala je da je Azerbejdžan bogat naftom i gasom, ali da takođe razvija obnovljive izvore, te da ne postoji nijedna zemlja u svetu koja ne želi da ima nove kapacitete koji za proizvodnju energije koriste OIE.\nRekla je da je dogovoreno i formiranje manjih radnih grupa, kako bi se na ekspertskom nivou došlo do zajedničkih odluka i rešenja.\nMinistarka je navela da prijem naše delegacije u Bakuu i razgovori koje je imala pokazuju međusobno poštovanje i razumevanje i da su osnova za brži razvoj saradnje dve države koje ove godine obeležavaju četvrt veka bilateralnih diplomatskih odnosa.\nZahvalila je na jučešću na „Energetskom forumu“ i ocenila da su razgovori predstavnika dve zemlje uvek kvalitetni.\nMinistar Šahbazov je kazao da je ovo bila odlična prilika da dve delegacije razmotre buduće zajedničke akcije kada je u pitanju i Južni gasni koridor, kao i druge energetske i ekonomske teme o kojima je bilo reči u razgovoru s predsednikom Alijevim. „Interkonekcija Srbija-Bugarska otvara brojne mogućnosti za saradnju u gasnom sektoru i radna grupa koju ćemo formirati baviće se najviše ovom temom, ali takođe sam saglasan sa Vama da bi trebalo da razgovaramo o svim energetskim sektorima, ne samo kada je reč o gasu, već i kada je reč o OIE, elektroenergetici“, rekao je Šahbazov.


NIS Dejvis kup tim Srbije počeo sa pripremama u Francuskoj // FED cup i DAVIS cup // Teniski Savez Srbije\nNIS Dejvis kup tim Srbije počeo sa pripremama u Francuskoj\nDatum objave: 11.09.2017. // Kategorija: FED cup i DAVIS cup\nPrvi trening NIS Dejvis kup reprezentacija Srbije odradila je danas u Lilu uoči meča polufinala Svetske grupe Dejvis kupa 2017. u kome će naš tim igrati protiv domaćina - selekcije Francuske. Naš tim je danas trenirao u klubu Ligue de Flandres, od sutra kreću treninzi na stadionu "Pjer Morua" gde će meč i biti odigran od 15. do 17. septembra 2017.\nPored selektora - igrača Nenada Zimonjića treninge su odradili svi reprezentativci Srbije koji se nalaze u Lilu: Dušan Lajović, Laslo Đere, Filip Krajinović i Miljan Zekić.\n"Lepo je imati ovako mlad tim posle dužeg vremena. Jedva čekamo da vidimo halu gde ćemo igrati, jer smo danas trenirali u nekom drugom teniskom klubu. Sa nestrpljenjem iščekujemo veliki susret polufinala Dejvis kupa s Francuskom" - kaže selektor Zimonjić.\nNa aerodromu u Briselu ekipu je srdačno dočekala i ambasadorka naše zemlje, Marina Jovićević.\n"Gde god da smo putovali imali smo takvu vrstu gostoprimstva od našeg ambasadora. Ona je ovog puta bila bliža od ljudi koji su u Parizu, pa je zato došla. Lepo je baš bilo, a biće uz nas i za vreme mečeva. Mnogo će nam značiti podrška" - zaključio je Nenad.